
libuUi carmina quibus auxiliis et rationibus recensenda 
sint cum primus Lachmannus') vir singularis splendide docuerit, 
firmaverit tum Hauptius''), denique Hillerus') assumptis eis 
codicibus quos Baehrensius *) in lucem protulit (quamquam 
editione^) ab ipso curata libere emendando meriti fructum 
mirum quantum perdidit) nuper docte praedicaverit, iam nisi 
forte novi iique eis qui extant fontes meliores ac vetustjores 
prodeunt, exploratum fere habere licet. 

Eis autem quiinterpretando hunc poetam iuvare cupiunt 
quantum et post Disseni^) viri doctissimi commentarium locu- 
pletissimum relinqueretur cum idem LachmannusO tum praeter 
ceteros Vahlenus^) et Leo^) ipsi multa non minore ratione 
quam acumine explicantes clarissime probaverunt. Atque patet 
ex horum quaestionibus criticos non raro ea de causa car- 
minibus tersissimi poetae nocuisse, quod rationes vel opiniones 
extrinsecus petitas admiscentes non ea qua decet diligentia in 
carminum ipsorum compositionem inquirebant. Quare factum 



1) Albii Tibulli libri quattuor. Berol. 1829. 

^) Catulli Tibulli Propertii cannina, cur. J. Vahlen. Lips. 1885 ^ 

3) Albii Tibulli elegiae cum carminibus Pseudotibullianis. Lips. 1885. 

4) Tibullische Biatter, Jena 1876, p. 60sqq.; 

^) Albii Tibulli elegiarum libri duo; accedunt Pseudotibulliana. 
Lipsiae 1878. 

^) Albii TibuUi carmina ex recensione Car. Lachmanni passim mutata, 
2tt. Goetting. 1835. 

7) Ueber Dissens TibuD. Kl. Schr. II (1876) p. 145—160. 

8) Ueber drei Elegien des Tibullus. Monatsber. d. Berl. Akad. 1878, 
p. 343—356. 

») Philolog. Untersuch. n(1881) p. 1-47. 

est ut non solum carmina variis modis ipsa sive poetam sive 
medii quod dicitur aevi librarios accusantes plerique vexarent, 
sed etiam quod in singulis sibi videbantur demonstravisse ad 
universos libros id referre non dubitarent. 

Atque hoc plurimum cadit in librum secundum; etenim 
cum elegiae quae hoc libro continentur sex num perfectae sint 
et perpolitae tum liber editusne sit a Tibullo necne ambigitur. 

Quare de huius libri editione denuo disserere non inutile 
esse censeo. Laetor autem atque gaudeo quod tironi ante hos 
quinque annos contigit, ut primi Vahleni praeceptoris optimi 
scholis interessem quas habere solet de elegiacis poetis Roma- 
norum, ad quos, praecipue ad TibuUum, in aliis studiis versatus 
saepe ac libenter recurrebam ita ut audeam quae in hac re 
mihi videor invenisse ea in lucem nunc proferre, ut iudicent 
et if qui me docuerunt quibusque permulta me debere ingenue 
fateor et alii, qui eisdem studiis delectantur, num fructum quem 
opera ceperim. 

Praemittam autem huic summae quaestioni pauca de libri 
primi editione, quae quidem mihi non satis enucleata esse 
videantur, adnectam in appendice quaestiunculam de Martialis 
epigrammate quodam quod ad TibuUum spectat; namque ex- 
istimo utrumque per se utile ad libri secundi editionem ac- 
curatius definiendam aliquid valere. 

Ac iuvat quae insunt in quaestionibus meis hoc loco 
breviter comprehendere. 

Berolini. Id. Dec. 1888. 

quaestinncnla de yersibns qnibnsdam Oyidianis 
qni spectant ad librl primi editionem. 



Elegiarum librum primum ab ipso Tibullo editum esse 
rectissime viri docti credunt, quamquam disserentes quo tempore 
et quomodo editus sit in varias partes discesserunt. Quod 
mirum non est, cum in ipsis elegiis perpauca legantur ex 
quibus certa tempora eruas. Extant autem eiusmodi duo. 
Elegiam enim tertiam poeta composuit cum Messallam in Asiam 
secuturus gravi morbo implicitus Corcyrae remaneret, quod 
factum est uno anno post pugnam Actiacam cum interim 
Messalla brevi Aquitanos, nempe annis 723/31 exeunte et 
724/30 ineunte, devicisset. Altera temporis definitio cadit in 
elegiam septimam: fasti 'enim Capitolini exhibent Messallam 
a. d. VII Cal. Oct. a. 727/27 ex Aquitania triumphasse, cuius 
triumphi fit mentio in hoc carmine quod Messallae diem natalem 
quem paulo post egit celebrat. 

lam quaeritur, num quae inter octo ea quae relinquuntur 
carmina — cum ipsa per se ansas praebeant nuUas — et haec 
duo intercedant rationes, ut si non singulorum carminum tem- 
pora certe definire ordinem tamen probabiliter eruere itaque 
quid extremum sit coUigentes quo tempore liber editus sit 
probabiliter statuere possimus. Quam quaestionem lubricam 
esse nemo ignorat. Et haec res saepissime a criticis Disseno ^) 



1) 1. 1. I, p. XVII sqq. 

causis una videtur fuisse ea quod Ovidius carminibus *), Arte 
nempe amatoria^), quibus lusus admodum obscoenos depingat, 
Augustum laesit. Et fatetur Ovidius ipsius carmina esse satis 
lasciva (v. 241 sqq.), neque tamen ,,si recta mente legantur'' 
obnoxia (v. 275); sed firmans alia quoque causas peccandi 
dare (v. 281 sqq.) ratusque,. quae in vita ipsa opprobrio essent, 
ea in poesi non culpari (v. 353 sqq.) id quoque in suum usum 
convertit quod alii scriptores similia composuissent (v. 361 sqq.) 
et Graeci (v. 363 sqq.) et Romani (421 sqq.). Atque multos 
qui ante ipsum fuerunt scriptores eroticos enumerans priusquam 
ad se recurrat (v. 467 sqq.) pluribus commoratur in TibuUo 
(vv. 447 — 464). Tradit igitur his versibus qui eis quos ex- 
scripsimus duobus concluduntur Ovidius Tibullum identidem 
talia pinxisse. Quae cum sibi nocuissent illi fraudi non fuisse, 
legique TibuUum et placere et iam hoc (Augusto) principe 
notum fuisse. 

Hunc ordinem legitur, placet, iam te principe notus erat 
nec fortuito posuisse poetam nec, cum duo enuntiata tertio 
augeret, temporis significationem ob eam unam causam ut 
versum expleret temere adiecisse in promptu est. Immo gradus 
suos habent haec tria. Namque Ovidius, ipsius condicionis 
quam patitur et carminibus suis in se contuluisse videtur 
(cf. vv. 1 — 14) recordatus, cum antea multo accuratius quam 
ceterorum TibuUi carmina quae quidem spectent ad furtivos 
amores commemoraverit,Tibullum ipsi sibi opponens studet ut qua- 
dam vi illum nec hac aetate nec priore quidquam mali passum 
esse moneat. Itaque verbum verbo fortius reddit ut dicat: 
TibuUo carmina obscoena quae composuit fraudi non fuerunt; 
qui non modo nunc legitur, immo placet (sc. cum ego qui non 
turpiora commiserim relegatus sim) sed etiam, quod maius, 



1) Hoc ipse dicit poeta alterumque sat obscureadicit crimen(vv. 207 sqq.): 
perdiderint cum me duo criminay carmen et error, 

alterius facti culpa silenda mihi: 
nam non sum tanti, renovem ut tua vulneraj Caesar^ 
quem nimio plus est indoluisse semel. 
5«) cf. vv. 239/40. 

iam te principe notus erat. Hoc si respicimus patet tertium 
notus erat eos qui iubent significare nihil nisi innotuit non 
recte sententiarum gradus perspicere. Qui, si vertitur und war 
bekannt^ prorsus diruuntur; namque tertium quod gravissimum 
est, cum isto modo interpretaris, leve fit et si comparatur cum 
secundo enuntiato „placet" moleste claudicat. 

Gradus autem non efficiuntur nisi ita: legitur non modo 
nunc et placet, immo iam te principe clarus erat vel nomen 
habebat. Et saepissime quidem ubi dicitur de scriptoribus 
vel libris eorum „notis" in meliorem partem hanc vocem ex- 
plicandam esse constat *). Ita trium verborum progressus quem 
desideramus evadit pulcherrimus. 

Carmina autem num potuit fieri ut nota i. e. clara fierent 
nisi edita publicique iuris facta? Et hoc quidem certissimum 
est: Ovidius cum hoc scriberet de editis quibusdam TibuUi 
operibus cogitavit, non de singulis carminibus seorsum editis, 
sed de libro primo, quo TibuUus Caesare iam prindpe clarus 
factus est. Quod quomodo appareat et ex verbis te prindpe 
et ex versibus omnibus qui antecedunt inde a 447, iam de- 
monstrabo. 

Ac verba quidem te principe quem annum significent 
ambigas. Principem senatus se vocatum esse ipse tradit 
Augustus in indice rerum a se gestarum') quadraginta annis 
antequam indicem scripsisset. Scripsisse autem Augustum res 
a se gestas constat paucis ante mortem mensibus a. 767/14 
p. Chr., ita ut quadraginta annorum ratione habita annus 
evadat 726/28j^hoc igitur anno princeps senatus factus est. 

1) Unum cf. exemplum e multis Hor. a. p. v. 345 sq.: 

hic meret ctera liber Sosiis, hic et mare transit 
et longum noto scriptori prorogat aevum, 

2) Cf. Res gestae divi Augusti ed. Th. Mommsen, Berol. ISSS^. Versio 
Graeca IV, 2-5 (1. 1. p. XLV, LXXXIH, 31, c£ conspect. p. 184/5) exhibet 
haec ; HQoSrov \ d^mfucTog jonov Stfxoy t^s trvvxXiJTov %p» | ravTtjg r^g ^/nsQag, 
fjs TccvTa fygatpoy, ini hti T6c\aaQdxoyTa. — Inscriptio Latina prorsus 
fere mutilata (nil extat nisi frg. eram) ita suppletur: princeps senatus 
fui usque ad eum diem, quo scripsjeram [haec, per annos quadraginta. 
cf. 1. 1. p. XLIV, LXXXII, 31. 

Sed ad principem senatus Ovidium h. 1. respexisse nec per se 
verisimile est et cum a consuetudine quam aliis huius episto- 
lae, ut ita dicam, ad Augustum missae locis servat (cf. vv. 128, 
133, 219, 242, 509) tum ab ipsius loci (v. i. p. 21 sqq.) tenore 
prorsus abhorret; iamque videbimus eos, qui tamen ad annum 
726/28 has voces referebant, id tantummodo movisse ut incertas 
quarum periculum fecerant coniecturas ad notus erat pertinen- 
tes specie probabilitatis stabilirent. 

Ovidius autem cum haec scriberet ut ad TibuUi librum 
primum editum ita ad Augusti principatum, ut ipse aliis huius 
Tristium libri locis aliique illius aetatis scriptores saepissime, 
i. e. a. 727/27 spectavit, quo (a. d. XVII. Cal. Febr.) Octavianus 
nomine Augusti*) appellatus est. Sed negari non potest, si 
ita rem intelligimus, difficultates quasdam restare. Nam qui 
factum est ut Tibullus a. 727/27 (mens. lanuar.) iam clarus 
esset i. e. opuscula quaedam poetae in lucem prodissent, cum 
ne primus quidem elegiarum liber, nedum secundus, tum con- 
fectus esset, cum carmen septimum autumno huius anni com- 
poneretur? lam igitur dixerit quis, aut de verbis notus erat 
aliter ac nos proposuimus iudicandum esse aut de temporis 
notione quae inest in te principe. 

Sed priusquam ipsi has quae videntur non sunt difficultates 
solvamus, iam quaerendum est, num quid recti ei qui notus erat 
nihil aliud significare volunt Baehrensius et Hankelius viri 
doctissimi quam innotuit et referri iubent ad singulas^) quas- 
dam libri primi elegias, quas seorsum opinantur TibuUum 



1) Ipse tradit Augustus ita: quo pro merito meo senatu[s consulto 
Aug. appe]Uatus sum; quod restitutum est ex Graeca versione fere integra: 
^l fig ahiag doyf^tttb (fvyxXi^Jov £€pa<n6g | 7tQog[tjyoQ€]vd7iv, cl 1. 1. VI, 16 
p. LXXXXIV et LXXXXV, p. 144—149. 

2) His viris acutius neque tamen recte olim Lachmannus (1. 1. p. 154) 
censuerat: durch Recitationen und einzelne Ahschriften werden achon manche 
Elegien Tihulls seit 725 hekannt geworden sein. Nur aher auch nicht friiher: 
„iam te principe notus erat^*' sagt Ovid, Trist. II, 464. — Eidem sententiae 
tamen nuper adstipulatur Eeischius vir doctissimus, Wiener Studien IX 
(1887) p. 119. 



13 

complexum esse et edidisse priusquam totius libri editionem 
pararet, eflfecerint ita ut dubitantibus persuaderent. 

Ac Baehrensius ^) quidem censet Ovidium ad elegias libri 
prirai Tibulliani I II III (hoc ordine) tres in Deliam scriptas 
spectavisse; has enim TibuUum lepido libello comprehensas 
seorsum edidisse ut in se concinnas et orbem tamquam suum 
efficientes. Quod ut recte diiudicemus num apte vir doctus 
ordinem elegiarum quae in Deliam scriptae sunt statuerit hunc 
I II in (V VI) necesse est quaeramus, ut quod ex hoc ordine 
ille coUegit ad versus Ovidii interpretandos refutemus. lamque 
etsi in ordinandis his elegiis quot capita tot sensus fuere, 
unum certissimum, nisi fallor, quo ordo definiatur, recte plerique 
probare videntur quod in cc. III I Delia vidua est, a divite 
amatore irretita in V, nupta in II VI. Namque qui de ordi- 
nandis his elegiis desperavcrunt viri docti (cf. s. p. 8 n. 5) ii 
in suum usum non recte mihi videntur convertisse, quod dicunt 
moleste praeter alias res ferri quod nuptiarum Deliae nusquam 
aperte mentio fiat (Leo p. 20). Quod quam parum valeat recte 
demonstravit Hillerus (1. 1. p. 815 et n.); qui quamquam de 
historia q. f. amorum dubitat aptissime tamen ita sentit (1. 1.): 
,,Bei der lebliaften und tiefen Empjindung^ die in den Gedichten 
herrscht, wird man wenigstens soviel fiir wahrscheinlich halten 
diirfen^ dafs die aus ihnen sich ergehende Anordnung in Delias 
Stellung der Wirklichkeit entsprach, wenn auch in der Behandlung 
des einzelnen der Dichter frei verfahren konnte und gewifs auch 
verfahren ist.'' Profecto vix quisquam aeque a Tibullo postu- 
laverit ut vitae condiciojies ita ut sunt vel fuerunt simpliciter 
redderet; qui ut poeta omnia poetae more amplificavit et ornavit. 
Sed id tamen credere debemus eum nihil inseruisse, quod rebus 
ipsis vel plane vel maxima ex parte obstaret. Namque haec carmina 
quinque verisimile est non ita ut cyclum quarti libri (IV, 2—7) 
notissimum uno tenore scripta esse nec ab ipso scribendi initio 
certo consilio digesta esse^) sed cum trium fere annorum 
(724/30—726/28) intervallum explerent litteris esse mandata 

1) 1. 1. p. 16—24, imprimis p. 20 sq. 

^) De qua re non recte sentit Gruppius, 1. 1. p. 266. 

prout res et animus poetam invitabant. Qui si quid finxit non 
ita tamen res obscuravit, quin facile quae argumento fuerint 
condiciones eae investigari atque quae viduam Deliam quae 
nuptam carmina depinxerint seiungi possint. Has igitur elegias 
II VI cave ne confundas cum illis III I. Hoc enim quam 
perniciosum sit nil clarius docet quam quod elegia H a 
Baehrensio inter I et HI interposita est; qui 0. Richterum^) 
secutus perperam conicientem Deliam a TibuUo amatam non 
esse nisi nuptam occaecatus fere elegiam III in fine ponens 
haec fecit verba (1. 1. p. 20): ^^Die drei ersten Delialieder bilden 
ein in sich abgeschlossenes Ganze: sie schildern uns die glucJdiche 
Zdt in Tibulls Liebschaft mit Delia.'' lam primum si naturam 
elegiae lU sine ira respicimus quis credat Deliam nuptam 
esse cum primo obtutu pateat amorem quo coniunguntur TibuUus 
et Delia nuUo modo esse turbatum? In extrema praesertim 
parte (v. 89 sqq.) quanta suavitas, quantus ardor amoris! Num 
quid acerbi in amore poetae gaudio et spe exultanti iam tum 
accidisse credamus? Immo qui censent, Deliam cum TibuUus 
hoc scriberet nuptam iam fuisse, amoenissimae elegiae dulce- 
dinem plane demunt. Hoc initium amoris est qui intercedebat 
inter TibuUum et Deliam innocentissimam, non solum quod 
initium elegiae id quod supra (p. 7) significavimus tempus 
respicit, sed etiam, quod gravius est, quia animum poetae 
spirat multo feliciorem beatioremque ceteris — ne I quidem 
excipio. Quod Baehrensius captus opinione carmina eo quo 
in libris traduntur ordine a poeta scripta esse') iudicat ante HI 
compositum esse. Legimus autem in elegia III haec: 

vv. 1. 2: Ibitis Aegaeas sine me^ Messalla, per undas, 

utinam memores ipse cohorsque mei sqq. 

w. 55. 56: hic iacet inmiti consumptus morte Tibullus^ 

Messallam terra dum sequiturque mari, 

1) Rhein. Mus. XXV (1870) p 518 sqq. 

^) Idem nuper ex commentariis eorum qui ante ipsum ita iudicaverant 
repetendum curavit multis verbis, non ita ut crederetur G. Doncieux: 
„De Tibulli amoribus.** Paris. 1887. p. 43—60, impr. cf. p. 39 sqq. cf. 
Magnus 1. 1. 

lamque meminimus haec scripsisse TibuUum a. 724/30, 
cum Messallam in Asiam secuturus aegrotus Corcyrae*) re- 
mansisset. Quibuscum conferas velim versus qui in elegia I 
leguntur hos: 

vv. 3. 4: quem lahor adsiduus vicino terreat hoste, 

Martia cui somnos classica pulsa fugenf: 
VV. 25. 26: iam modo iners^) possim contentus vivere parvo 

nec semper longae deditus esse viae, 
praeterea vv. 53 — 56: 

te hellare decet terra, Messalla^ marique^ 
ut domus hostiles praeferat exuvias: 
55 me retinent vinctum formosae vincla puellae^ 
et sedeo duras ianitor ante fores, 
Jam patet TibuUum cum tales versus elegiae I insereret 
condicionis quae est in III recordatum esse. In III Messallam 
secuturus est bellum gerentem, in I puellae amore vinctus a 
bello plane se abdicat. Apparet igitur TibuUum cum I scriberet 
illius condicionis meminisse ea mente ne iterum cohortem 
sequeretur. Huc accedit quod amor, integer in III, in I pauUu- 
lum turbatus esse videtur; quo spectant verba et sedeo duras 
ianitor ante fores, Haec enim Schultzius (1. 1. p. 40) non per- 
tinere ad nuptam Deliam — ut voluerunt Lachmannus (1. 1. 
p. 1 52) 0. Richterus (1. 1.) Baehrensius (1. 1.) — sed cogitandum 



\ij Non crediderim Leoni id tantum concedenti hoc carmen condi- 
cionem Corcyraeam depingere, Corcyrae scriptum esse neganti. Namque 
finem praesertim suavissimum quem modo laudavimus si respicis, gra- 
viore probabilitate existimayeris scriptum esse a poeta qui, cum res 
non permitterent ut ipse iam amplecteretur pueUam dilectissimam, acri 
animo vegetoque colore qualis futurus esset iUe status fingebat pingebat- 
que quam ut tibi persuaseris poetam posteaquam Bomam rediit prioris 
condicionis recordatum tum demum ut haec scriberet animum induxisse. 
Neque vero id improbare videtur sententiam meam quod dicit Leo: yyEinem 
Kranken und Einsamen mdchte ich nicht so viel Freiheit des Geistes und reine 
Stimmung zutrauen wie aus diesem Gedicht spricht^^; qui num Goethii elegias 
Bomanas apte in suum usum converterit dnbito. 

^) Hoc recte Yahlenus (1. 1. p. 354) in textum recepit pro traditis 
lectionibus ut variis ita corruptis. 

esse de amatore quodam, divite fortasse eodem gui ipse 
occurrit in c. V, cui iam tum Delia se dedidisset, probabiliter 
statuit'). 

lam videtur expositis his constare c. III prius esse I. 
Ac si quis dubitat de rebus, de fictione immerito dubitaverit 
quam luce clarius est eam esse in I, ut quae in III leguntur 
ea iam scripta esse sumantur. 

Sed multo maiori oflfensioni est quod Baehrensius inter 
cc. I et III interponi iubet c. II. Quid? elegiam II, in qua 
nuptam Deliam depingi patet legimusque custodes positos esse 
a marito scilicet (cf. vv. 5, 15) absente (v. 65 sqq.)^) ita ut 
ne admittatur quidem TibuUus ad domum adiens precibusque 
frustra adhibitis exsecretur (v. 7 sqq.) ira incensus, credamus 
ordine temporum priorem esse III suavissima? Immo con- 
diciones diversiores sunt quam ut hic ordo I II III statui 
possit '), et elegiam 11 posteriorem esse condicione non modo I, 
sed etiam V — quod in transcursu — apparet. 

Quod si constat elegias I II III hoc ordine scriptas non 
esse, cum praesertim II in qua nupta Delia occurrat ad hunc 
conexum minime quadret, Baehrensii coniectura plane refellitur. 
Etenim cum per se incredibile sit TibuUum pauca quaedam 



1) UiUerus (p. 815) non inepte conicit cogitandum esse de Delia ad 
tempus aspera. 

^) Haec sententia est vexatissima. lam quod olim coniecit Yossius 
vir humanissimus (Albius TibuUus und Lygdamus, Heidelbg. 1811, p. 165) 
ductus opinione a v. 65 novam elegiam incipere, poetam ipsum se allocutum 
esse his ferreus ille fuit qui sqq. vix quisquam hodie crediderit; id quoque 
quod plerique interpretes inde a Broukhusio ad Dissenum censuerunt 
cogitandum esse de priore quodam amatore, qui relicta Delia in Ciliciam 
profectus esset, parum satisfacit. Neque quod nuper sententiam in uni- 
versum interpretatus est Leo vir sagacissimus (1. 1. p. 37) ita: ,y<r&dijQHog 
ixeTvos av ^y octig Jtjki^ cv^^p i^op xop ix nokifiov oXfioy nQovTif^tjffsv^' 
primo obtutu arridens mihi persuasit, cum sententia non sit „<fidr]Q€ios 
ixslyog av t\v ooug^^ sed ^^iSidiiQHog ixsivog Ijv*^ i. e. non quod dicimus der 
musste eisemen Sinnes seinj der .... sed der ist furwahr eisemen Sinnes 
gewesen, der . , , .<<. Unum restat ut hoc referamus ad maritum qui in 
Ciliciam abiens custodes illi posuit. 

3) cf. Ribbeck. 1. 1. p. 446. 

carmina lepido cyclo comprehensa seorsum edidisse et cum 
librum I ederet iterum ceteris adiectis in lucem emisisse 
(namque haec ratio^) a veterum more plane abhorret), si 
respicimus eas quae ita adnectuntur elegias ne obtemperare 
quidem huic ordini eo gravius oflfendimur. Atque aliud, quod 
summum est, accedit. Baehrensius enfm, ut alii, plane 
neglexit quaerere, qua via Ovidius ad sententiam et iam te 
principe nptus erat pervenerit. Poeta autem versibus qui 
antecedunt (447 sqq.) praecepta furtivi amoris a Tibullo data 
ad verbum fere repetiit iisque non ita elegias eas quas aflfert 
Baehrensius I II III (quamquam in II pauca huiusmodi legun- 
tur, cf. V. 17 sqq., 21 sqq.) respexit ut complures versus elegiae 
Tibulli libri primi VI (paucos V) carmini suo inseruit hos: 



Tibullus: 

VI, 7. 8: 

illa quidem tam multa negat, 
sed credere durumst: 

sic etiam de me pernegat 
usque viro. 

9. 10: 
ipse, miser, docui quo posset 
ludere pacto 

custodes: heu heu nunc pre- 
mor arte mea. 

25/6: 
saepe, velut gemmas eius signum- 
que probarem, 

per causam memini me teti- 
gisse manum: 



Ovidius: 

447/8: 
credere iuranti durum putat 

esse Tihullus 

sic etiam de se quod neget 
illa viro: 

449/50: 
fallere custodem demum docu- 

isse fatetury 

seque sua miserum nunc ait 
arte premi: 

451/2: 
saspe^ velut gemmam dominae 

signumve probaret^ 

per causam meminit se teti- 
gisse manum: 



1) Vereor ne simile quid non invenias; etenim quod Catulli librum 
qui unus est critici alii aliter dissecandum curaverunt de recta via prorsus 
aberravere. 

2 

Ovidius: 

453/4: 

utque refert^ digitis saepe est nu- 

tuque locutus^ 
et tadtam mensae duxit in 

orhe notamx 

455/8: 
et quibus e sucis abeat de cor^ 

pore livor^ 
impresso fieri qui solet ore^ 

docet : 

denique ab incauto nimium petit 

ille marito^ 

se quoque uti servet, peccet 

ut illa minus. 



Tibullus: 

19/20: 
neu te dedpiat nutu^ digitoque 

liquorem 

ne trahat et mensae ducat in 
orhe notas. 

13—16: 
tum sucos herbasque dedi quis 

livor abiret 

quem fadt inpresso mutua 
dente Venus, 
at tu fallads coniunx incaute 

puellae, 

me quoque servato, peccet ut 
illa nihil. 

31/2: 
ille ego sum^ nec me iam di' 

cere vera pudebit^ 

instahat tota ciii tua nocte 
canis, 

V, 71/4: 
non frusta quidam iam nunc in 

limine perstat 
sedulus et crehro prospidt 
ac refugit^ 
et simulat transire domum, mox 

deinde recurrit 
solus et ante ipsas excreat 
usque fores. 

Ex his satis superque apparet non solum Ovidium, cum 
relegatus Tristium hunc librum secundum componeret (nam 
tum TibuUus inter vivos iam non erat) et eos ad quos scripsit 
TibuUi libri primi elegiae VI (et V) notitiam habuisse ex uni- 
verso libro primo edito, sed etiam iis temporibus, ad quae 



459/60: 
sdt^ cui latretur cur solus obam- 

hulet, ipse^ 

cur totiens clausas excreet 

ante fores: 

spectant verba et iam te principe notus erat, Augusti princi- 
patus initium dico, carmen VI (et V) pervulgatum fuisse scilicet 
cum inesset in libro primo. Sed quid vellet Ovidius cum 
hos versus laudaret TibuUianos, ne Schultzius quidem recte 
inteliexit ratus id fuisse consilium Ovidii ut id carmen (VI) 
quo Tibullus in omnium manus venerat in memoriam legentium 
revocaret ([, 1. p. 38). Certe Ovidius versus 447—460 ad 
verbum fere exscripsit ex Tibulli elegia VI (et V) quod 
erant aptissimi ad genus iilud furtivi amoris illustrandum; 
addere autem potuit plures ex c. II et elegiis in Marathum 
scriptis — nam in his quoque praecepta talia leguntur — sed 
comprehendit ea quae pluribus exposuerat his: 
461/2: muUaque dat furti talis praecepta docetque 
qua nuptae possint fallere ah arte viros, 
Quibus cum adnectat nec fuit hoc illi fraudi sqq, non 
solum ad carmen VI respiclt, sed quaecunque ille tali arte 
composuerit et ediderit libro primo comprehensa (cum in 
secundo libro pauca huiusmodi legantur) petit ab Augusto 
ut reminiscendo recognoscat, nam principe eo illa iam pervul- 
gata fuisse, et se ipsum qui in Arte amatoria similia com- 
posuerit si fieri possit aliqua ex parte excuset. Schultzius 
autem recte refutans (1. 1. p. 39) istam Baehrensii (quae spectat 
ad cc. I II III) opinionem ipse sibi repugnat cum dicat ,,non 
dubium sibi esse quin ipse eo (c. VI) Tibullus famam quandam 
acquisiverity id igitur et ipsum ante a, 726/28 publici iuris factum 
sit sequi (ex Ovidii versibusy'' et pergat ^neque tamen inde 
sequitur Tibullum elegias edidisse singulas aut paucas tantum 
comprehensas ; multo veri similius videtur eum, ut tum mos erat 
scriptorum, carmina sua amicis quo in numero erat Ovidius 
recitamsse quo factum est ut mox innotescerent^^. Nam aliud 
est amicis carmina legere ita ut horum perveniant in notitiam, 
aliud publici iuris facere, qua de re dicere Ovidium supra 
exposuimus, ita ut omnes cognoscant^). Jam elegiam VI ante 

^) Hankelius vir doctissimus iudicium faciens de Schultzii disserta- 
tione parum recte ei assentitur ita: „Tibulls Name ist nunmehr (726/28) in 
Rom bekannV (Wochenschr. f. klass. Phil. V (1888) p. 172.) 

2* 



1 

a. 726/28 scriptam esse nemo est qui neget utique; quara- 
quam ne iuvamur quidem versibus Ovidii ita ut hoc ponamus 
ipsaque ratio, cum cc. I V 11 VI inter annos 724/30 et 727/27 
constet composita esse, docet carmen VI, quippe quod extremum 
locum obtineat, non multo ante VII (cf. p. 25 sq.) scriptum esse. 
Sed tamen edita est haec elegia nec sola nec quibusdam aliis 
adiunctis sed una cum omnibus quae hoc libro continentur a. 
727/27 exeunte*). At Tibullum carmen quod composuerat 
priusquam libro insertum ederet communicasse cum amicis*) 
concedi potest — quamquam quibuscu^f equidem nescio. 
Messallam enim, de quo cogitaveris, verisimile est tum in Asia 
afuisse, de Ovidio autem, ut credit Schultzius (p. 39), ne 
cogitari quidem potest, quippe qui ipse postea queratur 
(cf. p. 9 n. 1) quod fata amicum se fieri TibuUo non passa sint. 
Quod etiamsi ilie non monuisset tamen crederemus. Etenim 
cum TibuUus moreretur ille vicesimum tertium annum agebat ') 
et ne tum quidem scimus num societati ilii quam vocant 
Messallae iam interfuerit, itaque multo minus credibile est 
anno 726/28 a TibuUo Ovidium adulescentulum, puerum fere, 
qui decimum quintum annum agebat dignum existimatum esse 
cui carmen quoddam priusquam in publicum prodiret recitare- 
tur; quare Reischius vir doctissimus cui plane assentior recte 
haec sensit (1. 1. p. 119): ,,Er (Ovid) haUe 726 \28 und 727127 
gewiss noch wenig Anteil an der zeitgenossischen Litteratur 
genommen und scheint liberhaupt erst in den Jahren 732 — 35 
in ndhere Beruhrung mit den leitenden litteraHschen Kreisen 
gekommen zu sein.^'' 



^) Miro modo Doncieux (1. l. p. 11 d. 1) censuit incredibile esse librum 
universum a TibuUo ipso editum esse, quod elegiae lY ordo perversus 
esset! Quam coniecturam vir doctus (qui captus est Bitschelii quaestione 
acutissima) missam facere potuit si Yahleni de hac elegia quaestionis 
(1. 1. p. 346 sqq.) notitiam habuisset. 

2) cf. p. 12 n. 2. 

3) Perperam adnotat Plessis (Etudes critiques sur Properce et ses 
el6gies, Paris 1884, p. 204 sq. n. 2): „Ovt(/e rCavait que quatorze ou quinze 
ans quand libulle est tnort/* 

His autem expositis patet criticos, Baehrensium plane 
magna ex parte Schultzium, ea quoque de causa in errores 
deductos esse quod sententiam et iam te princtpe notus erab 
ad Augustum principem senatus referri utique volebant. 
Quod si interpretabantur: TibuUus priusquam Augustus princeps 
senatus, i. e. a. 726/28, jfieret iam notus erat facere non pote- 
rant quin de toto libro, quem post autumnum a. 121 \21 
editum esse non ignorabant, dubitantes ad singula carmina 
seorsum edita spectarent. Sed cum docuerim notus erat hanc 
interpretationem non ferre, clarum fit temporum ratione habita 
de senatus principe cogitari non posse. Loci autem tenorem, 
ut attigimus p. 12, videbimus principem xot' i^ox^v i. e. impera- 
torem flagitare. Sed quomodo difficultates in quas etiamsi 
hunc principatum i. e. a. 727/27 probamus incidere videbamur 
(s. p. 12) dissolvamus? 

Equidem de hac re ita sentio : Ovidii, cum haec scriberet 
Augusti animum mitigaturus, non id intererat ut quo tempore 
Tibulli liber primus editus esset itaque innotuisset ad mensem 
et diem accurate definiret. Et interpretes, nisi sensus me 
fallit, plus aequo in duobus his versibus haerentes (quasi Ovi- 
dius nil nisi Tibulli librorum tempora respicere voluisset) 
quibus de causis Ovidius ad hanc sententiam quae spectat ad 
TibuUi carmina ita formatam ductus esset quaerere plane 
neglexerunt. Hoc autem primum tenendum est ex eoque pro- 
ficiscendum, etenim si hanc rei summam recte perspexerimus 
iam singula qua ratione posita sint facilius intelligemus. lam 
primum haud ignorabat Ovidius a. 727/27 ineunte Octavianum 
nomine Augusti vocatum esse itaque summa munera i. e prin- 
cipatum xaz' i^ox^v et quaecunque ad hanc dignitatem perti- 
nebant potestates adisse. Haud ignorabat tum TibuUum eodem 
anno (quamquam novem fere mensibus post) librum primum 
edidisse. Itaque ipsius illiusque sortes diversas ea qua dixi- 
mus supra ratione (p. 10) ut compararet vel opponeret, recor- 
datus Augustum, cum laesus esset, principis potestate graviter 
usum esse in ipsum, in illum non modo lenius sed bene- 
volentissime se gessisse, movetur eo quod sciebat Augustum 

principem fuisse priusquam Tibullus librum primum ederet. 
Hoc si tenemus facere non possumus quin interpretemur ita: 
Tibullus (inde a v. 447) res quae offensioni essent similes 
atque ego depinxit, quae tamen illi non nocuerunt immo 
(v. 463) et nunc legitur placetque — sc. cum ego relegatus 
sim — te probante principe, et iam antea, nempe cum librum 
primum praeceptorum istorum plenissimum edidisset, et iam 
tum tu eras princeps, clarus habebatur. Qua in sententia subin- 
telligimus: In me cum princeps esses et sis eoque ipso morum 
tutor (cf. V. 233/4) gravissime invectus es et inveheris, ergo 
si voluisses illum quoque iam tum eadem atque postea (nempe 
cum me relegares) et adhuc potestate functus multare potuisti 
similia committentem: sed non fecisti, immo illi carmina non 
ita ut mihi fraudi fuerunt. Particula iam igitur ad utrumque 
pertinet te principe et notus erat. Ad sententiam 720tus erat 
particula spectat ut oppositio quae est in temporibus: non 
solum nunc legitur placetque, sed etiam antea notus erat, 
60 fortius illustretur, ad te principe autem ut gradatio quae 
est in rebus: Tibullus quamquam similia atque ego depinxit 
tamen primum legitur tum placet (te probante) tertium immo 
cum librum ederet eo tempore, quo tu princeps modo factus 
eras, tripartita gravissimo cumulo augeatur. Hoc modo inter- 
pretemur necesse est; etenim si, quod primo obtutu arridere 
videtur, particulam iam ad unam sententiam notus erat referi- 
mus, manifestum est in eundem nos ac Baehrensium incidere 
errorem etiamsi, cum perperam ille a. 726/28, recte a. 727/27 
respicimus. Sententia autem in eo posita est quod Augusti 
principatus initiura prius fuit TibuUi libri primi editione, et 
utrumque, praesertim cum paucorum mensium intervallo segre- 
garetur, aptissime poeta et tempore et re ita coniunxit ut opposuit. 
His expositis ea quae Hankelius similem ac Baehrensius 
rationem secutus ex his versibus collegisse sibi videbatur 
facilius intelligemus similiter reicienda esse. Qui vir doctissi- 
mus censet^ Ovidium de panegyrico Messallae et elegia X 



Acta societ. phil. Lips. V (1875) p. 86. 

(quam esse primam fortasse omnium, priorera certe eis qtiae 
in Deliam scriptae sunt recte credunt) cogitasse: etenim si 
ante a. 726/28 elegiae in Deliam scriptae, quibus maximam 
Tibullus laudem sibi peperisset, editae iam fuissent, Ovidio 
non dicendum fuisse notus erat sed clarus erat. Quam diffi- 
cultatem quae videtur Hankelius ita tollit, ut Tibullum anno 
726/28 primam suam elegiam (dico X) scripsisse sumat: eum 
enim qui et epicum carmen (panegyricum) et elegiam (X) 
composuisset et in lucem protulisset non clarum sed notum 
fuisse appellandum. Ex quibus id unum concedendum est, 
elegiam X primam*) esse compositam, quamquam de anno 
726/28 ne cogitari quidem potest. Etenim si hoc quoque viro 
docto concedimus, temporum rationes quas in elegiis libri primi 
digerendis necesse est sequamur (cf s. p. 8 sq., 13 sq.) denuo confun- 
duntur. At elegias quae in Deliam scriptae sunt III I V II VI 
omnes fere (praeter VI fortasse) ortas esse ante a. 726/28 comper- 
tum si habemus et, ut dubitet quispiam num ordo harum quinque 
apte ita statuatur, recte credunt III a. 724/30 Corcyrae scrip- 
tam esse, quod construxit vir doctus non stare id in promptu 
est — tum quoque si iudicaremus Ovidium ad singula quae- 
vis carmina seorsum edita respicere poluisse. Et aliud accedit. 
Cum inter eos qui TibuUi carminibus operam dabant iam con- 
staret fere panegyricum Messallae a TibuUi, etiam adulescentis, 
arte plane abhorrere et a versifice quodam confectum esse 
qui Messallae gratiam conciliare sibi videbatur, Hankelius 
tamen denuo dedita opera acumine quodam opusculum viiissi- 
mum defendere et TibuUo indignum non esse novis argumentis 
firmare conatus est (i. L p. 47 sqq.). Quod quam non conti- 
gerit ei ut aliis persuaderet R. Richterus^) aptissime docuit, 
ita ut vix quidquam quod huius iudicio adici possit relin- 
quatur et haec ipsa causa satis idonea sit quae Hankelii rationes 
refellat. Neque vero, ut sumatur panegyricum istum reapse 
Tibulli esse, aliae non obstant difficultates. Nam quod ille 



^) Si omittimus elegias Marathi; cf. p. 24. 
2) Burs. Jahresbb. X (1877, II) p. 282 sqq. 

ponit panegyricum et elegiam X carmina ut ipse censet trium*) 
annorum spatio seiuncta eodem tempore a. 726/28 seorsum 
a ceteris in lucem a TibuUo emissa esse, cum ipsum ne 
speciem quidem probabilitatis habeat poetam duo carmina 
inter se diversissima -edidisse comprehensa (argumenta nec 
attulit vir doctus nec potuit) multo magis id docet Hankelium 
quid vellet Ovidius prorsus non intellexisse; quem ad elegias 
quae ad Deliam pertinent, VI imprimis, respicere exposuimus. 
Videmus igitur criticum ad errorem perductum esse eadem 
causa ac Baehrensium, quod duobus versibus Ovidianis e contextu 
exemptis eos qui autecedunt plane neglexit ipsoruraque teuorem, 
qui quomodo spectet ad principatum xa^' i^oxijp exposuimus, 
non satis perspexit acute illum quidem excogitatum non minus 
quam gradatim auctum explanatumque. Quo factum est ut 
ne rectam quidem sententiae notus erat significationem, cum 
sentire videretur, quomodo ex opinione sua coUigeret haberet 
neque vero habere posset. 

lam dubitari non potest quiu TibuUi liber primus non 
multo post Augusti priucipatus initium editus sit nisi quis 
dicat elegias Marathi tres IV VIII IX difficultates parare; 
quod equidem dissuadeo. 

In his autem elegiis ipsis cum nuUa extet temporis de- 
finitio viri docti in duas sententias discesserunt; alii ut 
Teuflfelius (i. 1. p. 477 sqq.)*) censent eas scriptas esse ante 
elegias Deliae, alii ut Dissenus (1. 1. p. XX) Baehrensius 
(1. 1. p. 22) paulo antequam liber primus ederetur. Quamquam 
qui in his rebus post illos versati sint plerique Disseno et 
Baehrensio adstipulantur ^) fateor me tamen in alteram sen- 
tentiam adhuc inciinare quam nuper Huebnerus vir doctissimus 
stabilivit*). Hic enim probabiliter exposuit Tibullum in his 



1) Constat panegjricum Messallae postquam hic consulatum iniit sed 
ante pugnam Actiacam scriptum esse aestate a. 723/31. 

2) cf. Scheidemantel, Oommentatt. philoU. quibus Ottoni Ribbeckio etc. 
congratulantur discipuli Lipsienses, Lips. 1888 p. 375. 

3) cf. Hankel 1. 1. (Woch. f. kl. PhU.) p. 172. 

4) Herm. XIV (1879) p. 311. 

elegiis Alexandrinos, quorum vestigia in ceteris non extant^), 
imitatum esse; verisimilius igitur eas poetae discenti quam 
omni ex parte perfecto tribui. Hillerus autem vir humanissi- 
mus qui negat (1. 1. p. 816) ex hac re probabiliter ansam sumi 
ad Marathi elegias ante Deliae ponendas et monet imitationem 
Alexandrinorum in ipso c. VII elegiis Deliae posteriore legi 
— nam verba ,,Memphiten plangere docta bovem'' (v. 28) hausta 
esse ex Callimachi frgm. 176: ^^sl6vtay (pdXiov tavqov l^Xc- 
litaai,^^ — vereor num recte coUegerit. Namque si reapse 
TibuUus h. 1. Callimachum sive consilio sive casu secutus est 
hocine non iam probat id carmen tempore ad Marathi elegias 
propius accedere praesertim si respicis Tibullura ad hoc coni- 
ponendum non ipsius rebus intimis motum esse sed fautoris 
die natali, quem grandiloquo ut dicam modo celebrat qui ab 
ipsius scribendi natura admodum alienus est^). Atque cum 
argumentum eum moveret ut Aegyptum, ubi Messalla res 
gesserat, luculenter illustraret facilius fieri potuit ut Alexan- 
drini poetae aliquid carmini suo insereret. Quod igitur im- 
pedimento non est quin multis annis post elegias Marathi 
corapositum esse carmen sumamus. Quo res quoque mihi 
spectare videntur. Etenim quod plerique credunt ,,Tibullum 
ad ho8 frivolos lusus post Deliae amorem cum vacaret meliori- 
bus sensibua nec puellam haberet delatum esse^''^') mihi quidem, 
quamquam certis causis nec defendi nec refutari potest, per se 
ineptum videtur. Et credamus TibuUum cum c. X amoenissi- 
mum et Deliae elegias quinque suaves confecisset tum sive 
ante sive post c. VII librum a. 727/27 priusquam ederet 
Marathi elegiis tamquam curaulavisse? Quas quaraquara nemo 
negat TibuUi animura spirare potius crediderira iara pridem 



^) Perperam iudicat Hankelius (1. 1.): „a^ ob nicht alle Elegieen des 1, 
Buches darauf hinwiesen, dafs Tibull die Alexandriner fleifsig studiert hat,^^ 

2) Non inepte iudicat Leo (1. 1. p. 46) : „ Wo er gelehrt wird, da tritt 
er aus seinem Kreise und macht ein hdlzemes Gedicht wie das zu Messallas 
Geburtstage.^^ Quod tamen non ita accipio ut credam — ut Teuffelius et 
Hankelius — carmen cum vilissimo panegjrico posse comparari. 

3) Haec sunt Disseni (1. 1. p. XX). 

confectas fuisse, ciim TibuUus id ageret ut quaecunque usque 
ad a. 727/27 scripserat in libri formam redacta ederet; qui 
cum hoc negotium subiret eas ut posteris traderentur libro 
primo hic illic, nescimus qua ratione, inserenda curavit. Quod 
si vix credibile est inter elegias Deliae haec carmina tria 
tempore interponenda esse alicubi, probabilius primitias musae 
TibuUianae habueris. Atque elegiam VII si tempora respici- 
mus extremam libri fuisse eo quoque, nisi sensus me fallit, 
probatur, quod Tibullus in libri secundi elegia I triumphi 
Messallae ita mentionem facit ut eius memoria quam recen- 
tissima esse videatur. Versus sunt hi (II, 1, 29—36): 
vina diem celebrent: non festa luce madere 
30 est rubor^ errantes et male ferre pedes. 

sed ,^bene Messallam^^ sua quisque ad pocula dicat, 

nomen et absentis singula verba sonent. 
gentis Aquitanae celeber MessaLla triumphis 
et magna intonsis gloria victor avis^ 
35 huc ades adspiraque mihi^ dum carmine nostro 
redditur agricolis gratia caelitibus. 
Et praesertim cum haec elegia aliis quoque de causis^) 
libri secundi ut loco ita tempore prima esse videatur — for- 
tasse vere anni 728/26 composita est — eo facilius intelli- 
gimus qui factum sit ut Tibullus, quamquam alias quoque 

1) Hae causae petuntur et ex ratione, qua elegiae libri secundi 
digestae et dispositae sunt (de his fortasse alibi disseram) et ex eo quod 
Nemesis, quam Tibullum post Deliam adamasse carminibusque secundi 
libri celebrasse constat, in elegia I nondum occurrit. Nam qui censent 
hunc amorem significari his (v. 70): „€( mihi^ quam doctas nunc hdbet iUe 
(Cupido) manus^* non crediderim eos ex sententia ipsa, quae in universum 
mihi videtur dicta esse, hoc collegisse; immo puto eos specie plus aequo 
ductos esse ut numerum quinque elegiarum quae in Deliam scriptae in 
primo libro leguntur solemnem eundem Nemesi in secundo tribuerent. 
Quem numerum quinarium praeter ceteros Gruppius in suum usum cum 
converteret (vocat „Normalzahl^*) in miros errores deductus est, ex quibus 
unum affero gravissimum, quod c. II lepidissimum, quod aptissime suum 
locum obtinet, per vim ablatum in quartum q. f. librum transtulit. Sed 
haec quidem h. 1. attingo; demonstrabo, si licebit, integras esse singulas 
libri secundi elegias certoque consilio digestas — alias. 

triumphum Messallae designat, sed paulo obscurius, cf. II, 5, 5'), 
h. 1. tam diserte triumphi mentionem faceret; id enim studebat, 
ut, cum modo universo carmine (VII) res a Messalla gestas 
copiose depinxisset, data occasione iterum laudes fautoris 
caneret. Quod aptissime ita peregit ut non ipse Messallam 
laudaret sed agricolas eum salvum esse iubentes faceret 
Quodsi Baehrensio credimus (1. 1. p. 22) elegias Marathi post 
c. VII scriptas esse a. 728/26 librumque editum 729/25 vel 
730/24, non solum rationes quae intercedere videntur inter 
VII et I obscurantur ^) sed etiam tempora libri secundi magna ex 
parte confunduntur (cf. i. p. 48 sqq.). Contra si ita ut exposuimus 
ratiocinamur, clarum fit Tibullum librum primum paulo post 
c. VII confectum autumno a. 727/27 edidisse. Quod per se 
verisimile certum fit si cogitamus librum secundum ab ipso 
Tibullo (hoc demonstrabimus infra) editum esse ne brevi quidem 
autequam moreretur (a. 735/19) sed compluribus annis ante 
(a. fere 730/24). 

Itaque — ut omnia quae necesse est respiciantur com- 
prehendamus — si constat nuUam libri primi elegiam ultra 
a. 727/27 procedere, si verisimile est librum secundum a. fere 
730/24 confectum et editum esse, si conceditur librum primum 
secundo esse priorem, denique si non habemus quod TibuUum 
c. VII confecto omnia editione comprehendisse dubitemus — 
patet librum primum paulo post c. VII compositum autumno 
a. 727/27*) editum esse; quo factum est ut Ovidius principa- 



1) cf. LachmaDn. 1. 1. p. 157. 

2) Quare ne C. P. Schulziura quidem sequar censentem eleg. libri 
secundi I a. 731/23 vel 732/22 scriptam esse (Bomische Elegiker, Berl. 
18842p. 72). 

3) Perperam nuperrirae Olsenus vir doctissimus, ut quod ex versuum 
comparatione (cf. i. p. 50 sq.) demonstrasse sibi videbatur, ad Tibulli et 
Propertii librorum tempora definienda in usum suum converteret ratus 
(prorsus aliter ac plerique) non Propertium imitatum esse Tibullum sed 
TibuUum Propertium scripsit (Commentt. philolog. in hon. sodal. Gryphis- 
wald. etc. Berol. 1887 p. 31) haec: yfAls Properz die meisten Gedichte des 
II. — III. Buches schriebf war Tihull noch mit seinem ersten Buche heschdftigt, 
Es ist also auch so unwahrscheinlicher, dass Tihull dem Properz Vorbild ge- 

tus initium et hanc editionem intervallo brevi segregata ut 
apte ita graviter ea qua exposuimus ratione eodem versu 
iungeret. 

Ovidii autem his verbis ne obstant quidem eiusdem poetae 
versus quos scripsit de elegiacorum poetarum Romanorum 
ordine notissimi hi (Trist. IV, 10, 53 sq.): 

successor fuit hic (TibuUus) tibi^ Galle: Propertius illi 

(Tibullo), 
quartus ab his serie temporis ipse fuL 

Ordo est hic: Cornelius Gallus (685/69-727/27), Tibullus 
(ca. 700/54—735/19), Propertius (ca. 705/49- ca. 739/15), 
Ovidius (711/43—770/17 p. Chr.). Persuasum autem habeo 
Ovidium cum hos versus scriberet non cogitasse de libris 
poetarum quibus temporibus editi essent, namque Propertii 
liber primus prius editus est Tibulli eodem, nec de ratione 
temporum quae inter singulos singulorum poetarum libros 
intercederet, cum ne fieri quidem posset ut hoc tam paucis 
comprehenderet, sed id unum spectavisse ut, cum ipsius vitam 
breviter explicaret, quo temporum ordine elegiaci quorum ipse 
quartus erat fuerint exponeret'). 



wesen isV^ Sed quamquam constat Propertii librum I paucis annis (ca. a. 
725/29) ante Tibulli librum I editum esse, tamen verisimile est secundum 
(= II. III Lachm.) anno 727/27 eodem fere tempore ac primum Tibulli 
in lucem prodisse (cf 11 (III) 10, 15; II (III) 34, 91 sq.) ita ut credi non 
possit alterum poetam imitatum esse alterum; neque enim TibuUum Pro- 
pertii carmina singula novisse priusquam libri ipsi quibus inserta erant 
ederentur crediderim. De tertio autem Propertii libro ne cogitari quidem 
potest, quippe qui quinque fere annis post Tibulli librum primum editus 
sit, cum constet elegiam XVIII ad a. 731/23 spectare. cf. Wilhelm, 
Wochenschr. f. klass. Phil. V (1888) p. 303. 

1) Mecum consentit Reischius vir doctissimus (1 1. p. 119): ,,lhm 
schwebte hei Ahfassung jener Stelle wohl in erster Linie vor, dass Tihull friiher 
gestorhen und wohl auch dlter gewesen sei als Properz.^* 



De libri secundi editione ab ipso 

TibuUo curata. 



A plerisque hodie negari librum secundum a Tibullo in 
lucem emissum esse notum est. De qua re cum equidem aliter 
sentiam, et singulae elegiae ex quibus critici omnia fere in 
suum usum converterunt quales sint denuo necesse est ex- 
aminentur et quod plerisque brevior liber esse videbatur utrum 
recte culpetur necne decet quaerere. 

Ad utrumque autem ut paulo confidentius accedamus ad 
testimonia placet recurrere, num qua satis ipsa iuvent ad 
quaestionem dissolvendam. 



I. 

Quid ex Oyidio ad libri editionem redundet. 

Ovidius anno 735/19 cum TibuUus „iuvenis" matri sorori 
amicis morte ereptus esset elegiam, ut alii ob aliorum obitum, 
ob poetae memoriam composuit (Amor. III, 9). Quae cum digne 
patefacit quanti Ovidius poetam habuerit tum nostram movet 
et admirationem poeseos Ovidianae et maerorem quod Tibulli 
prius quam par erat os obmutuerit. De tempore autem huius 
epicedii vix dubitaveris; nam quamquam desunt testes ex quibus 
coUigi. possit quibus annis Ovidius singula Amorum carmina 

composuerit et primam quae quinque libros non tres') com- 
plectebatur editionem curaverit, tamen, si carminis tenorem 
gravissimum doloris sensum qui extat et verborum et senten- 
tiarum vehementissimum respiciraus, quippe qui adhuc in eorum 
qui legunt mentibus quasi aculeos quosdam relinquat, iam ap- 
paret Ovidium tale scribere non potuisse nisi paulo post mortem 
Tibulli, qua graviter ipse motus erat, a. 735/19. Neque aliter 
sensurum crediderim, si quis sine ira sed cum studio ad hoc 
carmen accesserit, quod ceteras Amorum elegias, ingeniosas illas 
quidem sed tamen leves et lascivas non raro obscoenas sua 
luce mirum quantum obscuret. Hoc si primum tenemus iam 
apparebit quantopere iuvemur. Sed videamus singula. 
Legimus in medio carmine haec: 

scilicet omne sacrum mors importuna profanat, 
20 omnibus obscuras inicit illa manus sqq. 
25 adice Maeoniden^ a quo^ ceu fonte perenni^ 
vatum Pieriis ora rigantur aquis, 
hunc quoque summa dies nigro submersit Avemo: 

diffugiunt avidos carmina sola rogos. 
durat opus vatum: Troiani fama laboris 
30 tardaque noctumo tela retexta dolo: 

sic Nemesis longum, sic Delia nomen habebunt, 
altera cura recens^ altera primus amor, 
In hos versus idem fere cadit atque in illos de quibus 
supra disseruimus ^^legiturque Tibullus et placet et iam te pnn- 
cipe notus erat''; nam ne hic quidem viri docti veram sententiam 
intellexerunt, quod non ita ut par erat qua ratione Ovidius 
ad vv. 31. 32 in quibus summa rei posita est pervenisset quaesi- 
verunt. Quae ratio ut patefiat versus inde a 19 exscribendos 
curavi. 



1) Hoc ipsum indicat epigramma quod in fronte posuit Ovidius: 
Qui modo Nasonis /ueramus quinque lihelli, 

tres sumus; hoc illi praetulit auctor opus. 
ut iam nulla tihi nos sit legisse voluptaSy 

at levior demptis poena duohus erit. 

Queritur Ovidius a. 735/19 quod ne vatibus quidem, quos 
praeter ceteros homines dei immortales amarent, fata parcerent : 
nec Lina nec Orpheo parentes immortales profuisse, Homero 
quoque vita decedendum fuisse. Sed consolatur : etiamsi poetis 
ipsis moriendum esset, carmina tamen eorum ^^rogos effugere''^ 
i. e. sempiterna tradi posteris; et sicut ^^Troiani fama laboris^^ 
et „^rfa noctumo dolo retexta'''' carmina celeberrima post tot 
saecula extarent Homerica, Tibulli quoque cum ipse mortuus 
esset Deliam et Nemesim longum nomen habituras esse. lam 
patet rationes quasdam intercedere inter utrumque distichon 
(vv. 29. 30 et 31. 32), cum bina utriusque poetae carmina 
nominentur, Homeri .Jlias"' et ,,0dys8ea'\ Tibulli ,,Delia'' et 
.^Nemesis"; Haec autem referre non possumus nisi ad TibuUi 
libros primum et secundum, cum primi summa posita sit in 
carminibus Deliae HI I V H VI, secundi autem elegiae quattuor 
(praeter brevissimam II, et I de qua adhuc ambigitur, cf. s. 
p. 26, n. 1) Tibulli et Nemeseos amores depingant. Satis 
mirari non possum, quod hunc locum interpretes sive silentio 
praeterierunt sive non ita ut par erat ad librorum editionem 
referebant; qui mihi videtur gravissimus esse et per se, etiamsi 
alia testimonia deessent, maxime idoneus ex quo certissime 
coUigatur, cum Ovidius paulo post TibuUi mortem hoc epicedion 
scriberet, primum librum ^^Deliam'' et secundum ^^Nemesim^' 
perfectos et editos fuisse, scilicet ab ipso Tibullo. Hic locus 
igitur cum primi libri a TibuUo editi, de quo nemo dubitat, 
novus adicitur testis eis quos supra attulimus, tum in secundum 
idem cadere clarissime probat ut equidem nesciam quomodo 
aliter interpretari liceat; et ei qui ex h. 1. ,,Deliam'' a poeta 
editam esse sumunt, si miram orationis aequabilitatem respiciunt 
necesse est idem de ,,Nemesi'' sentiant. Sed interpretes nomina 
tantum Deliae et Nemeseos respicientes et in hoc uno disticho, 
(juod ex contextu eorum quae exscripsi exemerunt, plus aequo 
haerentes summam rei ne suspicabantur quidem, cum ita locum 
intelligerent*) quasi Ovidius quam primam puellam quam 



1) velut Teuffelius 1. 1. p. 469. 



32 

ultimam (de qua re cf. i. p. 42 sqq.) TibuUus adamasset com- 
memorare voluisset. Tenor autem orationis docet Ovidium 
non id spectavisse quas ille cecinerat puellas ut communicaret 
cum lectoribus — hoc certe ipsos haud ignoravisse apparebit 
— sed patet eum gaudere, quod contra Mortis terribilem 
speciem praedicari et in memoriam legentium revocari possit 
quantopere fata poetis consulerent: quorum si corpora perissent 
opera tamen nomen reddere sempiternum, et velut Homeri duo 
carmina heroa immortalia facta essent ita Tibulli „Deliam" 
et „Nemesim" quippe quarum amores litteris mandati essent 
longum nomen habituras esse. Atque haec verba aliter ex- 
plicari non posse progrediente quaestione praesertim si eos 
qui in contrariam partem disseruerunt disseruntque audiverimus, 
magis magisque patebit. 

Sed Hillerus vir doctissimus qui negat librum secundum 
a Tibullo editum esse (cf. i. p. 63, p. 71 sq.) adnotat haec (praef. 
ed. p. XHI): ,,Ovidium cum elegiam in obitum Tihulli scriberet 
carminum ad Nemesim pertinentium habuisse notitiam non est 
quod miremurj'^ Quod equidem reiciendum esse censeo duabus 
de causis. Nam primum quidem Ovidium carminum quorundam 
TibuUi nondum editorum notitiam habere non potuisse ut supra 
(p. 20) demonstravimus contra Schultzium ita h. 1. denuo af- 
firmamus. Tum autem, ut notitiam haberet unus e multis, 
num epicedion huius generis componere potuit in usum lecto- 
rum eorum qui in maxima harum elegiarum ignoratione ver- 
sabantur? Neque vero cogitari licet de singulis carminibus 
nondum editis; namque quod cum duobus Homericis duo 
TibuUiana comparantur docet ad opera confecta atque con- 
clusa Ovidium spectavisse. Qui videlicet nihil novi affert eis 
qui una cum ipso vehementer obitum tersissimi poetae dolebant 
cum moneat Deliam et Nemesim carminibus ab illo celebratas 
esse et longum nomen habituras, sed quae illi sciebant ea 
facultate data laudat ut quantum quisque hoc poeta mortuo 
amiserit eo gravius in memoriam revocet. Nam carmen est 
epicedion, in tali autem, quod quidem spectet ad virum illustrem 
et tum et hodie luctus dolorque quod vir mortuus sit et ad- 

miratio memoriaque quod vel res bene gesserit vel scripta 
digna posteri^ reliquerit quara disertissime pronuntiari solet. 
Luce igitur est clarius a. 735/19 non modo Ovidium sed etiam 
lectores scivisse, Tibullum compluribus carminibus Deliam et 
Nemesim celebrasse. Notitiara autem non poterant nisi ex 
libris editis itaque satis pervulgatis sumere. Etenim inter 
„nota" quae vocari solent et „edita" carmiha quam non lice- 
ret discernere supra exposuimus (p. 11 sqq.); quodsi ipse 
Ovidius carminum libri secundi Tibulliani priusquam ederetur 
totus nec habuit notitiam nec potuit habere, lectores multo 
minus habuisse clarum est. Novit autem Ovidius librum secun- 
dum, noverunt omnes. Hoc igitur qui negat, eum nec Ovidii 
sententias ita ut exposuimus coniunctas recte perspicere in 
promptu est et in angustias summas venire: nam si unus Ovidius 
notitiam habuisset „Nemeseos", nullam ei qui hoc legebant, 
vereor ne quid vellet Ovidius scribens ,,sic Nemesis longum, 
sic Delia nomen habebunt"' omnino non intellecturi fuerint^). 

Compluribus annis post hoc epicedion confectum Ovidius 
quattuor elegiacorum, quos notum est saepius hoc ordine 
commemorari, Galli Tibulli Propertii ipsius amores quam 
clari facti sint carminibus vocat ita (Art. amator. III, v. 535 
sqq.): 

nos facimus placitae late praeconia formae: 

m 

nomen habet Nemesis^ Cynthia nomen habet: 
vesper et eoae novere Lycorida terrae: 

et multi^ quae sit nostra Corinna, rogant, 
Hoc loco Ovidium spectare ad carmina edita, i. e. in li- 
brorum formas redacta, ut aliorum poetarum ita TibuUi „Ne- 
mesim" constat et Hillerus quoque (1. 1.) concedit. Atque 
utile est, quid intersit inter hos versus et epicedii eos de qui- 
bus disseruimus, intelligere. Compluribus annis post epicedion 
hos scriptos esse dixi: namque quamquam quo anno Ovidius 
tres Artis amatoriae libros scripserit et ediderit nescimus, 
terminus tamen ante quem haec editio curata est extat a. 



1) Hoc non satis respexit Baehrensius (1. 1. p. 48). 

753/ P). Itaque cuni inter elegias Galli Tibulli Propertii 
ipsius Ovidii (Amores dico) editas et id terapus quo Artem 
amatoriam scripsit, aliquantum temporis interesset apte dixit: 
^^nomen habet Nemesis^ Cynthia habet, novere Lycorida terrae, 
multi quae sit Corinna rogant; quod docet Tibulli librum se- 
cundum hoc tempore notissimum fuisse. Atque ut h. 1. prae- 
sens, ita futurum in epicedio suo loco positum est: ^^longum 
nomen habebunP^ Etenim cum modo TibuUus mortuus esset, 
Ovidius, quippe qui poetis ipsis inexorabili morte consumptis 
carmina opponeret sempiterna, tempus aptius quam futurum 
ponere non potuit; quam orationis formam nos quoque sex- 
centies sequi consuevimus ita fere: vir est mortuus, opera 
non interibunt. 

Ad Tibulli amores plures, libros primum et secundum, 
spectat Ovidius altero loco (Remed. amor. v. 763 sqq.), ubi 
etsi alio studio movetur eosdem ac supra elegiacos quattuor 
eorumque amores commemorat his: 

carmina quis potuit tuto legisse Tibulli 
vel tua cuius opus Cynthia sola fuit^ 
765 quis poterit lecto durus discedere Gallo? 

et mea nescio quid carmina tale sonant, 

Oppositio quaedam nisi sensus me fallit intercedit inter 
vv. 763 et 764: etenim quod Ovidius ad ,,Cynthia'', praeter 
quam Propertium nuUam puellam cecinisse (etenim euni plures 
amavisse velut Lycinnam non est quod negemus) novimus ex 
ipsius carminibus, adicit ,,sola'' subintelligendum videtur 
Tibullum plures amores depinxisse, Deliam videlicet et 
Nemesim^). 

Haec igitur testimonia duo minora — ut ita dicam — 
quamquam compluribus annis post obitum Tibulli scripta sunt, 
tamen cum tam certe TibuUi amoris utriusque mentionem fa- 



1) cf. Remed. amor. v. 155 (a. 753/1); paulopriores sunt Artis amatoriae 
loci hi: I, 177 sq.; I, 171 sq. cf. Monum. Ancyr. (18832) Latin. VI, 40 
p. LXXVI, Graec. 19, 7 p. LXXVII et p. 159; I, 197 sq. cf. Mon. Anc. 
Lat. VI, 25 p. LXXIV, Graec. 18, 12 p. LXXV et p. 153 sq. 

2) Glyceram quoque; cf i. p. 46 sqq. 

ciant ut utrumque librum iam pridem in publicum prodisse 
videantur sumere, aliqua ex parte valent ad versus epicedii 
(ipso anno 735/19 scripti) qui spectant ad „Deliam" et „Neme- 
sim" editas, comprobandos. 

lamque ad epicedion unde exordium duximus recurrimus 
ut praeter eos versus de quibus disseruimus alios, qui criti- 
corum moliminibus non apte temptati sunt, non minus illos 
quidem pertinentes ad librorum imprimis „Nemeseos" edi- 
tionem examinemus et si fieri potest rectius interpretemur. 
Versus inde a 47 sunt hi: 

sed tamen hoc melius, quam si Phaeacia tellus 

ignotum vili supposuisset humo, 
hinc certe madidos fugientis pressit ocellos 
50 mater, et in cineres ultima dona tulit: 

hinc soror in partem misera cum matre doloris 

venit, inomatas dilaniata comas: 
cumque tuis sua iun.verunt Nemesisque priorque 
oscula nec solos destituere rogos, 
55 Delia descendens ^^felicius'''' inquit ^^amata 
sum tibi: viadsti^ dum tuus ignis eram,^'' 
cui Nemesis ^^quid^'' ait ,^tibi sunt mea damna dolorif 
me tenuit moriens deficiente manu,'''' 
Ex his versibus viri docti omnes fere — quamquam alii 
alio modo — colligenduift esse opinabantur „Nemesim" i. e. 
librum secundum extremum fuisse TibuUi opusculum itaque 
cum praematura morte abriperetur parum plenum relictum 
esse. Has coniecturaS priusquam examinemus et refellamus, 
ipsam orationem et progressum sententiarum diligenter ut 
perspiciamus quid sibi velint operam dabimus. Sententia est 
haec: „Quamquam dolendum esset quod ne sacro quidem vati 
Tibullo fata pepercissent, multo tamen melius fuisse quod in 
patria mortuus esset quam si Corcyrae diem supremum olim 
(a. 724/30) obisset. Etenim si in ignota illa terra vita de- 
cessisset futurum fuisse ut nec mater nec soror nec puellae 
amatae funeri interessent: qui cum in patria de vita migrasset, 
officium extremum non modo matri et sorori, sed etiam puellis 

3* 

amatis, Deliae et Nemesi, praestare licuisse; quas etiam cer- 
tavisse in funere utri TibuUus carior fuisset." 

lam nemo ignorat inter hos versus Ovidii et TibuUi quos- 
dam qui leguntur in libri primi carminibus III et I rationes 
intercedere. In III enim legimus haec (v. 3 sqq.): 
me tenet ignotis aegrum Phaeada terris: 
abstineas avidas^ Mors precor atra^ manus, 
5 abstineas, Mors atra, precor: non hic mihi mater 
quae legat in maestos ossa perusta sinus^ 
no7i soror, Assyrios cineri quae dedat odores 

et fleat effusis ante sepulcra comis, 
Delia non usquam\ 
in I haec (vv. 59. 60): 

te (Deliam) spectem^ suprema mihi cum venerit hora^ 
te teneam moriens deficiente manu, 
TibuUus igitur (in III) cum Messallam in Asiam secuturus 
Corcyrae aegrotaret et timeret ne Mors sibi appropinquaret, 
doluerat quod nec mater nec soror nec Delia adesset ut su- 
premum officium si mortuus esset praestarent; optaverat tum 
(in I) ut si suprema hora venisset liceret sibi morienti Deliae 
manum tenere. 

Atque apparet Ovidium, quae tum concupiverat Tibullus 
ut morienti evenirent, mortuo ea re vera evenisse iisdem fere 
atque illum in epicedio vocibus affirmare. Sed pauca mutavit: 
nam quod Tibullus ad sororem rettulerat ,,Assyrios dneri quae 
dedat odores"' Ovidius matrem id fecisse dicit: ,^mater et in 
dneres ultima dona tulit'\ cum quod apud Tibullum in sororem 
cadit: ,,crinibus efficsis'' idem ad eandem referat his: ,<,venit 
inomatas dilaniata comas''. Praeter matrem autem et sororem 
sicut Tibullus (III) olim voluerat Deliam Ovidius funeri 
interfuisse dicit. Atque haec quidem excepto levi quod signi- 
ficavimus discrimine cum condicione ea quam TibuUus in elegia 
III attigerat consentiunt omnia. Sed plura apud Ovidium 
leguntur: Nemesim quoque interfuisse memorat cum Delia 
certantem et, quod gravius est, ea loquentem quae de Delia 
cogitans TibuUus olim optaverat in elegia I. 

Haec primo obtiitu mira videntur; et decet quaerere qua 
de causa Ovidius rem mutaverit, decet eo magis, quod, qui de 
hoc loco verba fecerunt, discrimen quod intercedit inter TibulUi 
et Ovidii descriptiones parum illud respexerunt et sententias 
ita ut leguntur neglectis Tibulli rebus et carminibus ad ver- 
bum tantum explicantes in summos errores, eum praesertim 
quem notavi p. 35, deducti sunt. 

Ac primum quidem matrem et sororem TibuUi filii fra- 
trisque funeri re vera interfuisse per se credi potest; nam 
consentaneum est eos qui necessitudine cum mortuo coniuu- 
guntur supremum officium si facultas datur praestare. Sed 
non crediderim hoc Ovidium definite commemoraturum fuisse 
nisi illius descriptionis Tibullianae recordatus esset. Itaque fac- 
tum est ut, non inepte quidem, passim mutata illa epicedio suo 
insereret ea quoque ratione motus ut lectores condicionis qua 
tum pressus TibuUus carmen III suavissimum composuerat 
denuo moneret. In eo autem non ita haeserim, quod ultima 
dona quae in cineres feruntur legimus matrem tulisse apud 
Ovidium, cum TibuUus optaret ut soror id faceret. Neque 
enim Ovidius chartam illam Tibullianam ipse explicavit ut 
accurate quae ille scripserat legeret et ipsius carmini suo loco 
insereret ad verbum, sed recordatus modo eius quam descrip- 
serat Tibullus condicionis in universum satis habuit illam 
repetere; quare facile fieri potuit ut differentia quaedam levis 
irreperet. 

Sed ea quae sequuntur (v. 53—58) graviores dubitationes 
movent : certantes Ovidius facit Deliam et Nemesim in funere 
Tibulli utra felicior fuerit in illius amore: Deliam gloriantem 
quod vivum adamaverit, quod morientis manum deficiehtem 
tenuerit Nemesim. Haecine rebus respondent? iam primum 
omnino utramque Deliam et Nemesim huic funeri interfuisse 
credamus? Atque TibuUum quidem tum (eleg. IH) optare 
potuisse ut Delia morienti sibi adesset non est quod miremur, 
cum amores nuUo modo illo tempore turbati essent. Hanc 
autem a. 735/19 revera supremum officium ei praestitisse quis 
credat, cum interim condiciones prorsus mutatae essent, nempe 

cum Deliam, praesertim nuptam, Tibullus ante novem annos 
(a. 726/28) amare desiisset, cum Nemesim adamasset post 
eamque Glyceram (cf. p. 46)? Neque enim recte id dixerit 
quis, Deliam, quamquam amores plane soluti essent, temporis 
interyallo sat longo interposito cum audivisset Tibullum mor- 
tuum esse summo cum studio curasse ut ad funus illius quam 
celerrime properaret. — Idem in Nemesim cadit. Nam ne 
eum quidem qui obiter TibuUi librum secundum percurrerit 
fugerit qualia argumenta depingantur. Et quamquam concedi 
potest TibuUum hic illic res verbis super modum auxisse 
— sed hoc ius est poetae — tamen satis constat has ipsas 
• iniquas fuisse tamque asperas ut ne carmina quidem aliquid 
prodessent (cf. Tib. II, 4, 13 sqq.) et TibuUus ab hoc qui vix 
apte ita vocatur amore se abdicaret compluribus (hoc infra 
exponemus p. 48 sqq.) annis priusquam diem supremum obi- 
ret. Neque enim condiciones sat asperas quae intercedebant 
inter Tibullum et Nemesim postea meliores factas esse vel 
poetam plures quam traduntur (cf. i. p. 74) elegias (qui- 
bus has condiciones meliores illustratas esse crederes) scrip- 
sisse itaque Ovidium ex pluribus quam nos fontibus haurire 
potuisse est quod sumamus, cum praesertim liber secundus 
elegia VI ipse aptissime conclusus sit. 

Haec igitur qui diligenter perpensitaverit necessc est per- 
suasum habeat Deliam et Nemesim ne interfuisse quidem 
Tibulli funeri — nedum ita ut legiraus apud Ovidium cer- 
tavisse utramque — nefasque esse ad verbum interpretari ea 
quae rebus TibuUianis sat aperte repugnant et quasi res actae 
narrentur in certum usum convertere. Quae cur finxerit 
Ovidius iam apparebit. 

Notitiam ipse habebat Deliae et Nemeseos, primi et se- 
cundi libri, accuratissimam, non mediocrem habebant lectores. 
Quod si a solemni oratione initium capiens postquam Tibulli 
librum utrumque longum nomen habiturum esse vaticinatus 
est ad simpliciora et, ut dicam, humaniora condicionibus eis 
quas Tibullus in duobus carminibus (III et I) attigerat excita- 
tus transitum parabat, cum ille (in III) de matre sorore Delia 

cogitaverit, non potuit facere quin suum in usum, sed proprio 
modo, hoc converteret. Adiecit igitur Deliam quoque, quam- 
quam id condicioni quae fuit a. 735/19 iani non respondebat. 
Sed lion unam adiecit aptissime quidem: uuam si adiecisset 
Deliam matri et sorori tertiam, aliqua ex parte oratio, quam- 
quam descriptioni TibuUianae respondebat, claudicatura fuisset; 
etenim, ut hoc primum moneam, cum binis versibus qui spec- 
tabant ad matrem et sororem supremo in illum officio func- 
turas TibuUianis ipse binos sententia simillimos respondentes 
facere posset et faceret, de Delia aliquid novi excogitandum 
fuit, cum Tibullus (III, v. 9) hoc tantummodo „Delia non us- 
quam''' duobus qui antecedebant distichis adiciens tumque statim 
ad Deliani ex urbe ipsum priusquam Messallam sequeretur comi- 
tantem sacraque facientem parans transitum quod vellet hanc 
morienti vel mortuo praestare nil attulisset. Itaque cuni de hac 
ipsa aliquid fingendum esset, quod rebus ut tum (a. 735/19) 
erant repugnaret, non dubitavit quin Nemesim alterum amorem 
fingendo ceteris adnecteret, quamquam hanc aeque ~ ut expo- 
suimus — ac Deliam res ipsae abnuebant. Quod cum excu- 
sandum, tum laudandum est, quia hoc modo Ovidius descrip- 
tioni non modo nil nocuit sed vim necessitati tamquam parens 
mifum quantum auxit. Etenini praesertim cum supra (v. 31. 32) 
Deliam et Nemesim carminibus sat pervulgatis celebratas 
diserte laudasset, hoc loco Deliam commemorare omittere 
Nemesirii nefas fuit. Quod non modo ex senteritia necessarium 
videbatur sed formae quoque magnopere profuit. Etenim cum 
iam quattuor persouae praesto essent difficultas illa, quomodo 
Delia tertia duobus anteccdentibus adnecteretur, sublata est. 
Duo paria facile evadebant: mater et soror (ut apud TibuUum), 
Delia et Nemesis. Atque rerum aequabilitati forma inservit: 
distichon unum quod condicionem explicat illam Tibullianam 
in fronte positum est (vv. 47. 48), sequuntur singula disticha 
ad matrem et sororem pertinentia (v. 49. 50; 51. 52): quibus- 
cum Deliam et Nemesim consociatas fuisse cum uno disticho 
(53. 54) laudaverit Ovidius iterum iam singulis distichis (55. 56; 
57. 58) quid Delia quid Nemesis in funere fecerint fingit. 

Quae oratio concinna cui non arridet? Atque quod haec ficta 
leguntur cum ex rebus orta esse ipsa videantur per se ne 
decet quidem Ovidium vituperare. Qui non historicus est cuius 
est iudicium et res religiose secernere, sed poeta cui non modo 
licet sed quem iuvat res quae argumento sunt eas sive et 
ipsas exornare atque variare sive novis quas fingit adiectis 
distinguere atque augere. Quod si semper poetae concedenda 
est haec licentia, epicedion in quo valeat maxime idoneum est — 
velut hoc Ovidianum ob memoriam Tibulli compositum, pane- 
gyricus illo dignissimus, plenus cum doloris sinceri tum apertae 
admirationis, ultima tamquam vox qua Ovidius quippe cui 
Tibulli dum inter vivos erat amicitiam fata non dedissent mor- 
tuum poetam sequitur. 

Hoc praeter omnia tenendum est et hac ratione quaecun- 
que in hoc carmine leguntur iudicanda, ne quae ficta esse 
apparet ea ut pro veris venditemus inducamur. Quod pericu- 
lum iam videbimus plerosque non fugisse. Atque si de ipsa 
ratione dubitari non potest, quae vera quae ficta sint discer- 
nere difficilius non est. Velut de vv. 31. 32 quid iudicandum 
sit constat: quos quam vere Ovidius vaticinatus sit adhuc fir- 
mare licet lepidos TibuUi libellos legentibus; id quoque quod 
h. 1. Nemesim vocat ^^curam recentem''^^ ^^primum amorem''^ De- 
liam repetitque (v. 53) ,,Nemesisque (nempe posterior) pnorg^w^ 
(Delia)" rectum esse scimus; etenim decebat Ovidium in epi- 
cedio Tibulli memoriam celebrantem opera eius quae quidem 
pervulgata essent quaeque argumenta eis fuissent memorare. 
Hae sunt res: his cetera quae ficta sunt nituntur, ficta vide- 
licet consulto. 

Quod respicientes ad vv. 55—58 aggredimur. 

Certamen depingitur Deliae et Nemeseos. Atque quod 
gloriatur Delia vivum poetam ipsam *amavisse consentaneum 
est et mireris fere quod expresse id Ovidius firmaverit nisi 
ea ratione haec sententia excogitata esset ut alteri opponere- 
tur graviori, quae ad Nemesim pertinet. Namque si per se 
credibile non est Deliam et Nemesim funeri interfuisse hoc ea 
sententia quam Nemesis pronuntiat certissime probatur: quam 

quidem morientis TibuUi manum deficientem tenuisse plane 
fictum est — iam vides qua ratione. Ovidius si orationem 
aliter conformasset haec verba, ut TibuUus cogitaverat (in I) 
de Delia cum optaret, ita Deliam dicentem facere potuit; sed 
ne tum quidem si quod ille voverat reapse morienti obvenisse 
per Deliam firmasset, rei plane respondisset, cum, ut exposui- 
mus Deliam supremo in illum officio non functam esse ipsam, 
ita morientis TibuUi quippe qui iam pridem eam amare de- 
siisset manum deficientem tenuisse negandum sit. Tamen 
disticha ut leguntur reprehendere non iuvat. Nam hoc in 
certamine cum Ovidius Deliam „primum amorem" prius faciat 
loquentem, Nemesim autem „curam recentem" altero loco 
ponat consentaneum est gradationem quandam expectari eam 
ut quae prius locuta sit Delia ea Nemesis tum operam det ut 
superet vel refutet gravioribus. Hoc autem ut efficeret poeta, 
cum plura ex Tibulli libro primo in hoc epicedio hauriret, nil 
facere potuit melius quam ut id quod olim de Delia cogitans 
Tibullus optaverat ut sibi obveniret sine uUa dubitatione 
Nemesi tribueret. Non fortuito igitur Ovidius rem mutavit 
(ut in V. 50, cf. s. p. 37), immo consulto deditaque opera quo 
fortius id quod voluit impetraret. Quo fit ut haec disticha 
duo quod ficta sunt non modo non offendamur, sed alacritatem 
et vigorem admiremur adeo capti, ut cum res tamquam agatur 
non narretur scaenam hanc esse fere credamus in qua duae 
personae vehementer excitatae altercantur. 

Haec igitur plane ficta esse constat. Sed Ovidius fingens 
cum licentiae quae poetae est atque in qua ipsa poesis niti- 
tur temere non indulsit, tum argumento quod tractaturus erat 
mirum quantum servivit cum et ipsum utriusque puellae cer- 
tamen summa sententia cumulaverit et recordatus illius descrip- 
tionis TibuUianae in initio (inde a v. 47) rebus ex TibuUo 
exscriptis in medio (inde a 53) novis ex ipsius ingenio adiec- 
tis in fine ad TibuUianam sententiam redierit. Namque memo- 
riam TibuUi celebrari voluit — poetice. Quod si voluit aliter 
efficere potuit? Deliam adamaverat poeta; quae destituit 
nupta; tum Nemeseos gratiam ut sibi conciliaret operam 

dederat: quae ne admisit quidem divitiore amatore irretita. 
Haecine quamquam argumenta erant carminibus TibuUianis 
decebat Ovidium in epicedio illustrare, quippe quae ipse satis 
noverit, noverint ii in quorum usura hoc scripsit? Immo inter- 
fuit quae ad vitam amores carmina TibuUi pertinebant dura 
lenire, acerba reddere dulcia, ex suavibus suavissima eligere 
— ut breviter dicam — mortuum Tibullum et hominem sin- 
cerum et poetam ingeniosum specie nescio qua divini ornare. 
In qua descriptione nihil extat vile, nihil quod vel Ovidio 
vel TibuUo indignum sit, immo omnia Ovidii et artem poeti- 
cam et vehementem quod illius os prius quam par erat ob- 
mutuerit dolorem spirant. Respiciendum est igitur ex natura 
huius carminis quae ficta suut explicanda esse, atque ipse 
de his multo plura quam satis erat disserui, quod qui haec 
interpretati sunt cum totum carmen parum respicerent ne sin- 
gula quidem ex contextu aderapta quid sibi vellent intellege- 
bant. Atque aptissirae quae in fronte dissertationis posuit 
Leo^) vir huraanissimus ad hoc epicedion accoramodaveris. 
Etenim Romani quorum in usum Ovidius hoc scripsit, cum 
non ignorarent Deliam et Nemesim a TibuUo carminibus cele- 
bratas esse et quo modo, qua ratione Ovidius illud certamen 
carminibus Tibullianis ex parte repugnans descripsisset per- 
spiciebant. Qui si non potuit suraere eos qui hoc legerent et 
Deliae et Neraeseos (ex libris prirao et secundo iara pervul- 
gatis) notitiara habere, haec eum non scripturum fuisse et ne 
potuisse quidem scribere persuasum habeo. 

At recentiores cum vv. 31. 32 non recte intellexissent ex 
vv. 57. 58 coUigendum putabant Nemesira extremum fuisse 
Tibulli amorem; hunc autem amorem ne finitum quidem esse 
et librum secundum ut imperfectum ex schedis TibuUianis ab 
editorc quodam in lucera emissum esse. Et quamquara haec 
opinio ipsis versibus 31. 32 de quibus supra disseruimus satis 



1) „Z)ee rdmischen Elegiker haben stets Leser gehahtj die den Dichter als 
Dichter lasen, seiner eignen Weise nachgingen und bei Beurtheilung von Plan 
und Zusammenhang den Charakter der Dichtgattung in Betracht zogen; aber 
ihre Exegeten sind seltm solche Leser gewesen.^^ 1. 1. p. 1. 

refutatur, tamen ea quoque quae critici ex vv. 57. 58 in suum 
usum converterunt examinemus oportet. lam quod oflfendebat 
Baehrensium*) opinatum haec verba Ovidium si secundum li- 
brum editum novisset Nemesi non tributurum fuisse non opus 
est refutare cum constet ex vv. 31. 32 hunc librum a TibuUo 
editum esse^). Sed ipse Lachmannus vir praestantissimus olim 
dubitaverat num Tibulhis librum secundum ipse edidisset; qui 
quidem sententiam suam ut solebat dedita opera non exposuit; 
sed pauca quae fecit verba de hac re, et in Tibulli editione ®) 
ab ipso curata et postea cum iudicium faciebat de Disseni 
commentario^), gravia sat certa sunt ex quibus quid eum mo- 
verit cognoscatur. Tamen quod censet et multis placuit, mi- 
rum esse quod Ovidius ut ex primo libro TibuUiano non ita 
ex secundo in suum usum quaedam converterit, mihi non arridet. 
lamque concedo, si similiter ac primi libri TibuUiani elegias 
ni et I secundi quoque quasdam Ovidius in epicedio exscrip- 
sisset, testimonium multo gravius futurum esse quo probetur 
Ovidittm editi huius libri notitiam habuisse; gravius dico — 
nam quod in v. 31 legimus per se satis grave est. Et aliud 
accedit: etenim si respicimus Ovidium in ea tantummodo parte 
epicedii quae spectat ad feminas quattuor supremo in illum 



1) „Denn wahrend er (Ovid), um den Leser an Tihulls Poesie zu erinnern^ 
manche Situationen und Ausdrilcke des ersten Buches geschickt verwerthet, erinnert 
er an jenes durch Jcein einziges Wort; ja er geht in seinem Eifer^ tihullische 
Reminiscenzen anzuhringen, so weit, v» 57 die Nemesis sogen zu lassen: „quid 
tibi (Delia) sunt mea damma dolorif me tenuit moriens deficiente manu^^f nicht 
grade gliicklich, da Tihull selhst an Ddia diese Worte I, 1, 60: „te teneam 
moriens deficiente manu" gerichtet hatte. Diese ung-eschickte Reminiscenz 
wUrde Tihull nimmermehr angehracht hahen, hdtte ihm auch das 
zweite Buch schon vorgelegen^^ (1. 1. p. 7 sq.). 

2) Baehrensium perperam sequitur Doncieux (1. 1. p. 11 n. 2). 

^) p. 44: „. . . . qui hunc lihrum (Lygdamum) cum secundo et quarto 
ediditj post ohitum TihuUi, nisi fallor : certo Ovidius neque in epistolis neque in 
epicedio Tihulli ex eis quicquam imitatus est, quod tamen postea saepe fecit.** 

*) Kl. Schr. p. 154: „wir mdchien nicht glauhen, dass Ovid sein Gedicht 
auf Tihull den spater herausgegehenen Elegieen dieses Dichters gemass cingerichtet 
habe (ausser allenfalls in dem Namen Nemesis fiir Glt/cere, [de qua re cf. i. 
p. 46]), weil er doch sonsi auf JStellen des zweiten Buchs anspiden wiirde.^^ 

officio functas (vv. 47—58) Tibulli versus plus minusve exscrip- 
sisse, monendum est condiciones aptas quae huc transferantur 
in libro secundo TibuUiano nuUas fere extare — nisi quis dicat 
libri secundi elegias quasdam intercidisse (cf. p. 74). Quod 
cum negari non possit existimo Teuflfelium (1. 1. p. 470) libi- 
dinem coniectandi plus aequo sequi, cum disserens de versibus 
quos Ovidius ex TibuUo exscripsisset adiciat: ^^aufserdem (nempe 
librum primum) noch im allgemeinen die Elegien des zweiten 
Buches'\ Hoc autem nuUo modo demonstrari potest — equi- 
dem frustra conatus sum ut invenirem in epicedio quod ex 
TibuUi libri secundi elegiis haustum esse aliqua cum proba- 
bilitate putetur ') — iamque melius fuit omnino non conicere ; 
nam talia in universum dicta tantum abest ut aliquid iuvent 
ut damnum etiam inferant eaque, quae super modum iam per- 
turbata sunt, magis magisque permisceant. 

Sed omnino — hoc summum est — iam teneamus cer- 
tamen illud plane fictum esse; etenim in hac re diiudicanda 
quanta cautio necesse sit adhibeatur testis extat a quo mo- 
neamur Dissenus, vir de Tibulli carminum explicatione optime 
meritus, qui tamen non raro in miros errores incidit. Qui 
quod in hac quoque re de recta via plane aberravit eo magis 
doleo, quod omnium doctorum virorum qui de libri secundi 
editione aliquid litteris mandaverunt primus id recte sensit, 
versus Ovidii (31.32) ad edita opera pertinere (1. 1. p. XXII); 



1) Namque epicedii versus 17. 18: 

at sacri vates et dtvum cura vocamur: 
sunt ettam qui nos numen habere putentj 
Ovidius cum scriberet num recordatus sit Tib. II, 5, 113 sq.: 

at tu (nam divum servat tutela poetas) 
praemoneo, vati parce, puella, sacro, 
quamquam sententiae simillimae sunt non Satis certum habeo; etenim 
talis seutentia divi poetas tuentur adeo accepta est scriptoribus, ut credi 
non possit Ovidium ex Tibullo h. 1. hausisse. Omnino in talibus (quae 
imitationes — praesertim Ovidii — non recte vocari solent) analogiis 
investigandis audacius critici versari videntur; cf. i. p. 50, n. 2. Praeter 
hanc autem sententiae, quae aliquo modo quibusvis libri secundi Tibul- 
liani respondeant, in epicedio non leguntur. 

sed cum dicat se relinquere in medio utrum epicedion paulo 
post Tibulli mortem (quod unum rectum est^) an alio tempore 
scriptum sit, fructum cognitionis ipse sibi abstulit. De versibus 
autem 57. 58 adnotat haec (p, XXVI): ^/Tibullus in hoc (sc. 
Nemeseos) amore mortuus est, teste Ovidio in JEpicedio, ubi 
Nemesis dicit: ,,il/e tenuit moriens dejiciente manu^'' qui versus 
depromptus ex elegia prima libri primi Tibulliani, etiamsi non 
ad verbum urgeatur, hoc certissime probat. nondum jinitum fuisse 
hunc amorem^ cum obiret Albius^ sed in amore, ut diai, mor- 
iuum poetam''. Atque pergit vir doctus (p. XXXI) ita: ,,Nempe 
acute mihi Lachmannus meus statuere videtur in Annotatione 
libro tertio praejixa (cf. S. p. 43, n. 3), editos tres ultimos libros ab 
alio post mortem^) Tibulli. Tibullus, ut vidimus supra, mor^ 
tuus erat in amore Nemesis^ qui amx>r cum non finitus esset, 
nec liber secundus did potest a Tibullo finitus^ sed probabile est 
longiorem.^) futurum fuisse et priori magnitudine similiorem*), 
si poeta diutius vixisset; neque eum edidisset ante finem amoris, 
Nunc igitur ut habetur ex schedis Albii ab alio editus est sqq,^'' 
Haec Dissenus. Exscripsi autem haec omnia quo magis patefiat 
quaestionem pendere ex eo ut fictum esse illud certamen intelli- 
gatur. Quo faetum est ut Dissenus ad verbum omnia explicans 
ex opinione sua sumeret mira. Haec autem eis quae exposuimus 
de sententia ficta plane refutantur, neque quidquam restat argu- 
mentationis viri docti quod probabilitatis speciem prae se ferat. 
Secundum igitur librum a Tibullo editum esse ex epicedii 
w. 31. 32 et 53 — 58 colligitur. Atque probatur haec sen- 



1) C. P. Schulzias vir de elegiacis Eomanis optime meritus recte ad- 
notat (1. 1. p. 202) epicedion a. 735/19 scriptum esse; tamen perperam 
censet (1. 1. p. 52) de libri editione: ^yWahrend das erste Buch seiner Elegien 
noch bei seinen Lehzeiten von ihm selbst veriiffentlicht worden ist., sind seine iibrigen 
Gedichte zusammen mit denen eines jungeren Dichters^ des Lygdamus^ und einigen 
anderen erst nach seinem Tode herausgegeben worden,^^ Hoc utrumque autem 
velis remisque sibi repugnat neque video quomodo vir doctus coniungi 
posse senserit. 

2) cf. quae^disserui infra p. 63 sqq., 68 sqq. 

8) De hac re disserui in altero capite p. 58 sqq. 
*) cf. i. p. 58 sqq., 72 sqq. 

tentia eo quod liber secundus non brevi ante obitum poetae 
sed compluribus annis ante confectus publicique iuris factus esse 
videtur. Quod quidem critici propterea non intellexerunt, quod 
Disseni opinione (de certamine illo) capti putabant Nemesim 
extremum TibuUi amorem fuisse. Hoc autem falsum esse demon- 
strabo, et, si fieri potest, quo fere anno liber editus sit omnibus 
quae ad rem pertinere videntur auxiliis adsumptis probare conabor. 
Ac primum quidem quod ipse Dissenus sumit ex illis 
Ovidii versibus, amorem, qui intercedebat inter TibuUum et 
Nemesim, a. 735/19 non iam finitum fuisse, non modo per se 
ideo reiciendum est quod ex ficta sententia quam non per- 
spexit ille aliquid veri eruere studuit, sed etiam rebus quas 
novimus ex Tibulli libri secundi carminibus quae ad Nemesim 
spectant ipsiusque Ovidii genere dicendi (cf. i. p. 48) satis re- 
fellitur. Etenim amores qui depinguntur in cc. III IV V VI 
quamquam pulcherrimi descriptione re tam miseri sunt, ut 
credi non possit TibuUum in hoc amore diutius perseverasse. 
At si quis dicat ipsas horum carminum condiciones magna 
fortasse ex parte fictas esse, respondemus idem ac supra mo- 
nuimus carmen extremum VI ea fictione compositum esse ut 
nil post id desideretur. Poeta videlicet, cum de Nemesi in 
gratiam sibi concilianda desperaret et librum secundum carmine 
VI finisset ad alias res se convertit: Glyceram amare et carmini- 
bus orare coepit, Sulpiciae et Cerinthi amores cycli forma depinxit. 
Etenim ii qui censebant Glyceram eandem esse atque Nemesim 
non satis animum attenderunt ad Horatii carmen I, 33, 1 — 4 : 

Albi, ne doleas plus nimio memor 

inmitis Glycerae^ neu miserabiles 

decantes elegos cur tibi iunior 
laesa praeniteat Jlde. 
In libro autem secundo TibuUiano nusquam legimus iunio- 
rem amatorem superavisse TibuUum sed divitem cui Neme- 
sis se dederat auctorem fuisse illius aerumnarum '). Sed 



1) In eundem errorem nuper recidit Ramsay, Selectiofls from Tibullus 
and Propertius, Oxford 1887, p. XXV. 

censebant plerique Disseno adstipulati Glycerae elegias et Sul- 
piciae Cerinthique cyclum ante librum secundum composita 
esse et quod ex singulorum huius libri carminum statu colle- 
gerant certa tamquam fide id epicedio Ovidii firmare sibi vi- 
debantur. Quod examinemus oportet. lam elegiarum Glycerae 
testis extat unus Horatius (1. 1.). Qui elegi miserabiles quales 
fuerint non iam licet noscere cum in libris non tradantur. 
Nam quod Dissenus coniecit et multis placuit cc. IV, 13 etl4 
esse quasdam Glycerae elegias, cum nuUis causis, ne similibus 
quidem veri, demonstrari possit ad quaestionem nostram nihil 
valet*). Sed interest ut hae elegiae ad hanc aetatem non 
pervenirent quaerere qui factum sit. De qua re ambigas. 
lam dixerit quis hoc medio quod dicitur aevo tribuendum esse 
itaque facillime ex angustiis viam patefieri; quod equidem non 
crediderim. Immo puto TibuUum post libri secundi editionem 
has elegias — nescimus quot — scripsisse, petitum ab Horatio 
ut desineret fortasse quievisse, quominus publici iuris faceret 
(quod num ipse in animum induxerit dubitari potest) morte 
retentum esse, cum non sit quod TibuUum, si post libri primi 
editionem (i. e. octo annis antequam moreretur) elegias in 
Glyceram scripsisset, ut credunt illi, eas num in lucem pro- 
ferret dubitasse vel delevisse — ut censet Dissenus — su- 
mamus. Quo factum est ut hae elegiae in tenebris laterent 
adeo ut ne is quidem qui uno fere saeculo post tertium librum 
(manuscriptorum dico) primo et secundo adnexuit^) in lucem 
eas proferret. Quae ratio, cum per se consentanea esse videatur, 
epicedii ipsius forma orationis probatur ex qua quod opinabantur 
criticiNemesim extremumamoremfuisseitaque Glycerampriorem^) 
id nullo modo eruitur. De Nemesi quidem morientis poe- 
tae manum tenente quid iudicandum sit iam dixi. Sed 



1) Quod affert Dissenus (1. 1. p. XXIII. sq.) nil probat. Id tantummodo 
certum videtur esse haec duo carmina Tibulliana esse. 

2) Hoc exposui infra p. 68 sqq. 

3) Praeter Dissenum (1. 1. p. XXI sqq.) in hanc sententiam inclinabant 
Gruppius (1. 1. p. 264) et Teuffelius (1. 1. p. 470) ; quos nt solet Doncieux 
nuper secutus est (1. 1. p. 73). 

accedit, quod ne tradit quidem Ovidius Nemesim extremum 
amorem fuisse; qui dicit v. 54: ^^Nemesisque priorque (Delia)" 
ex quibus verbis id tantum recte coUigitur quod aliunde 
satis notum est Deliam prius amatam esse Nemesi, ita ut 
si reicienda est illa de Nemesi poetae morientis manum te- 
nente opinio plura ex v. 54 coUigere nefas sit. Versum autem 
32, qui ad easdem pertinet puellas a TibuUo amatas, viri docti 
perperam interpretati sunt. Etenim h. 1. Ovidius non modo 
dicit primum amorem fuisse Deliam, Nemesim curam recentem 
(quod ne per se quidem idem est atque „extremam") — et vehe- 
menter sibi nocuerunt viri docti quod in pentametro haerebant 
hexametri sententiam non recte intelligentes -— sed de eis 
puellis quae carminibus (libro primo et secundo) editis nomen 
assecutae erant. Quod si Ovidius Glycerae elegiarum h. 1. 
mentionem non facit ex eo explicatur quod vel ipse nuUam 
earum notitiam habuit vel si habuit^) non aequum censuit esse 
eas commemorare quod in lucem nondum prodierant et pleris- 
que non erant comperta^). Altero autem loco (v. 53 sqq.) 
quantopere certaminis Deliae et Nemeseos vigori noceretur 
tertia puella adiecta Gruppius ipse (1.1. p. 220) quamquam de 
editione libri non recte sentiebat aptissime docuerat'). 

Tempora quoque quae quidem probabiliter statui pos- 
sint sententiae meae non repugnant. Namque cum constet 
Horatii carminum libros tres primos a. 731/23 editos esse, 
necesse est carmen I, 33 ante hunc annum scriptum esse 

^) Horatius qui factum sit ut priusquam ederentur horum canninum 
notitiam haberet facile intelligitur, cum sciamus ex epistolarum lib. I c. 
ly eum TibuUo sermonum candido iudice familiarissime usum esse. Ovi- 
dium autem ab ipso TibuHo de quibusvis carminibus certiorem factum 
esse credi non posse supra exposuimus (p. 20); qui tamen ex Horatii 
c. I, 33 hoc scire potuit. 

2) Baehrensius igitur (1. 1. p. 7-— 11) nonmodo perperam, quod Glycera 
in epicedio non commemoratur, offensus est, sed etiam levius inde colligi 
posse opinatus Albium quem alloquitur Horatius alium esse atque Albium 
Tibullum poetam elegiacum. 

3) Similis fortasse ratio priore quoque loco (v. 31/2) Ovidium movit: 
ne miram illam binorum operum comparationem (cf. s. p. 31 sqq.) tertio 
quodam Tibulli adiecto turbaret. 

eodeinque anno Glycerae elegias determinari. Atque videtur 
ipse annus quo hae scriptae sint certe fere evadere. Exposui- 
mus supra librum primum paulo post c. VII confectum in lu- 
cem prodiisse a. 727/27 exeunte; monuimus tum (p. 26 sq.) quae 
ratio intercedeVe videretur inter libri primi c. VII et secundi 
c. I atque verisimile esse haec carmina temporis intervallo 
quam brevissimo seiuncta fuisse; quare ut Marathi elegiae ita 
Glycerae num recte inter haec duo interponantur dubitaveris. 
Quod si ex eis quas iam attulimus causis patet Glycerae ele- 
gias post libri secundi editionem, sed antea. 731/23 scriptas 
esse, si, cogitantes libri primi maioris elegias annis fere quin- 
que compositas esse, libro secundo dimidio fere minori duos 
vel tres annos^ tribuimus: facere non possumus quin Glycerae 
elegias ipso anno 731/23 vel paulo ante ortas esse concludamus. 
Id autem, etiamsi quis certum annum missum faciat, certis- 
sime colligitur, Glycerae elegias duobus annis 727/27 et 731/23 
terminari et, cum consentaneum sit librum secundum, qui prior 
est his, temporis quoque spatio maiore distineri, ad a. 731/23 
propius accedere quam ad 727/27. 

lam multo fortius Cyclum qui Sulpiciae et Cerinthi amo- 
res depingit (IV, 2—7) ii qui dubitabant num liber secundus 
perfectus sit atque editus a Tibullo (priorem eum esse rati 
libri secundi elegiis) in usum suum converterunt. Quem qui- 
dem cyclum utrum* voluerit poeta edere necne et qui factum 
sit ut segregatus a genuinis carminibus in spuriorum car- 
minum appendice traderetur h. 1. non dissero, sed utilius habeo 
quae de hac statui possint — probabiliter scilicet, nam cer- 
tam fidem frustra appetiveris — infra (cf. p. 68 sqq.) ea afferre. 
Testimonia enim hic quoque desunt, ita ut nisi omnibus quae 
ad rem aliquid valere videntur causis perpensitatis cui tem- 
pori haec elegidia probabiliter tribuantur, i. e. utrum ante an 
post librum secundum scripta sint, statui non possit. Quae 
causae non tam numero quam gravitate mihi aestimandae esse 
videntur. Gravissimae autem sunt duae, una quod hic cyc- 



^) Qaod ipso libro probatur cf. i. p. 56 sq. 

lus in appendice ipsa multo post TibuUi mortem edita legitur 
(cf. i. p. 68 sqq.), altera fortasse quod ab Ovidio in epicedio 
non commemoratur; quem monuimus ad edita tantum opera 
Tibulli spectavisse. Atque cyclum praesertim, quem politissi- 
mum esse plerique recte credunt, OYidium cum Tibulli memo- 
riam celebraret silentio praetermissurum fuisse si in lucem 
iam prodisset non libenter crediderim. Ex quo colligimus hunc 
cyclum sicut Glycerae elegias a Tibullo postquam librum 
secundum confecit atque edidit compositum esse; qui, ut 
Glycerae elegiae, quominus libris primo et secundo ab ipso 
poeta emissis adnecterentur iniqua fata impediebant, quae 
triginta quinque annos natum abripuerunt. Persuasum igitur 
habeo haec elegidia extremis') aetatis illius annis, nescimus 
quo, sed certe inter aa. 731/23 et 735/19, composita esse, et 
ob hanc causam reiciendum esse id quod Gruppius Dissenus 
alii de Nemesi extremo amore opinabantur. 

Hac autem una via licet statuere cyclum hunc libro se- 
cundo fuisse posteriorem, et qui aliam ingrediuntur ad idem 
comprobandum ii vereor ne specie fallantur. Hoc enim probat 
Olseni viri doctissimi de hac re quaestio (1. 1.) qui idem ac 
nos demonstrare studuit — cycli huius elegidiorum et Pro- 
pertii versibus quibusdam comparatis. Censet autem vir 
doctus (plus aequo Zingerlei*) rationibus motus) haec elegidia 



1) Quod monui supra (p. 49 sqq.) Glycerae elegias postlibrum secun- 
dum scriptas esse probari eo quod elegiae libri primi YII et I libri se- 
cundi temporis spatio quam brevissimo segregari yidentur, idem cadit in 
cyclum; quem a Disseno et qui secuti sunt recte inter libros primum 
et secundum interpositum esse nego. 

*) Hic enim versibus sat numerosis poetarum qui fuerunt Augusti 
temporibus coUectis et comparatis eis qui pares vel similes esse videban- 
tur dedita opera conatus est demonstrare Ovidium multis locis qui ante 
ipsum fuerunt cum alios tum elegiacos poetas imitatum esse (Ovid und 
s. Verhliltn. z. d. Vorg&ng. u. gleichz. rom. Dichtem; vol. I: Ovid, GatuUi 
TibuU, Froperz, Innsbr. 1869) multosque movit ut easdam rationes se- 
querentur. Et haec quidem vir doctissimus summum in usum convertit 
eorum qui ut genus dicendi quam luculentissime perspiciant dant operam. 
Sed si quid simile est id imitationi tribuendum esse quamquam multi 

extremis aetatis annis TibuUum scripsisse qiiod multis locis, 
velut IV, 2, 9 et IV, 2, 13 Propertii versus aetate priores II, 
1, 7 et IV (V L.), 2, 45 secutus esset. At si per se dubitan- 
dum est num de imitationibus buius illiusve poetae cogitari 
liceat (cf. n.), multo magis diffidamus oportet, si ea quae tali 
ratione inveniuntur rebus ipsis quas satis compertas habemus 
repugnant. Quod cadit in Olseni quaestiones. Nam quam- 
quam si respicis prius quod attulit vir doctus exemplum ex 
temporibus nihil evadit difficultatis, cum constet Propertii li- 
brum secundum editum esse compluribus annis antequam 
Tibullus haec elegidia componeret, posterius prorsus vanum 
est. Etenim cum Propertii liber quartus (quintus L.) annis 
732/22 — 738/16 scriptus sit, fieri non potest ut de imita- 
tore TibuUo cogitetur qui 735/19 mortuus est. Id autem ad 
rem non multum valet utrum hic liber a Propertio ipso an 
ab alio quod plerique credunt post obitum poetae in lucem 
emissus sit; sed tenendum est librum ante a. 738/16 editum 
non esse. Cuius universi TibuUus notitiam non habuit; neque 



assentiebantur mihi vir doctus non persuasit. Etenim per se consentaneum 

est poetas elegiacos quippe qui argumenta eadem depingerent — asperas 

dico puellas, iras amatorum, morbos illarum, horum luctus, amorum laudes, 

Summa gaudia alia — verba quoque vel eadem vel similia easque prae- 

sertim sententias quae tamquam solemnes usu fiebaut posuisse. Potuit 

certe accidere, ut qui summa erant memoria, velut Ovidius, ea quae apud 

alios legerant data facultate quorum essent parum recordati et inviti 

tamquam pro suis venditarent; neque enim credi potest tam ieiunos fuisse 

hos poetas ut consulto alter ab altero sententias furarentur. Quae quidem 

rationes ceciderint in tertii et quarti p. Chr. n. saeculi versifices qui in- 

genii steriles ipsi classicos ut ita dicam scriptores exscribebant; in hos 

poetas cadere non videntur. Et cum in his rebus, si alia testimonia desunt, 

difficillimum immo irritum fere sit uter prior scripserit uter imitatus sit 

diiudicare, vereor ne qui ex his ipsis aliquid coUigere studet ad carminum 

vel universorum librorum tempora definienda, is in lubrico versetur, prae- 

sertim cum quae certa esse videntur hoc modo constituta non raro rebus 

sive ipsis sive alia ac certiore ratione aliunde probatis repugnent. Mecum 

consentit F. Spiro, Deutsche Litteraturzeitung, IX (1888) p. 1498; hae 

autem rationes lubricae nolim confundantur cum eis quas primo obtutn 

patet ex certo consilio ortas esse, velut s. p. 40 sqq. 

4* 

vero est quod singula carmina priusquam ederentur in- libri 
formam redacta eum novisse coniciamus^). Summum autem 
est, quod ne versus quidem qui comparantur eiusmodi sunt ut 
alterum poetam alterum imitatum esse probabiliter statui possit ; 
neque vero licet ex opinione tam incerta graves res colligere. 
Ne id quidem probabilius vir doctus statuit librum secundum 
Tibullianum priorem esse elegidiis illis ex eo quoque patere 
quod versus IV, 2, 15—20 ex eisdem argumentis compositi 
essent quae in libro secundo hic illic (II, 4, 27 sq.; 2, 3; 4, 30; 
2, 15. 16) poeta posuisset. 

Namque ipsae res Tyrius murex, odores, Arabia terra 
divitissima, lucidae conchae saepius variisque modis apud omnes 
qui tum fuerunt scriptores ad luxuriam illustrandam laudantur, 
ut cogitari non possit si forte eadem apud duos reperiuntur al- 
terum alterius sententias imitatum esse, velut hoc loco Ti- 
buUum quae in libro secundo ipse posuerat argumenta hic illic 
dispersa scite postea repetivisse coniuncta — quasi suo quam- 
que loco sententiam optimam quomodo significaret invenire 
nesciisset! Apparet igitur Olsenum, quamquam de elegidiorum 
temporibus aliquid recti sensit, tamen rectam viam qua pro- 
baret ingressum non esse. 

His expositis unum restat ut Zingerlei') quaestionem exa- 
minemus qui contrarias Disseni Gruppii aliorum partes — 
„Sulpiciam" priorem esse libro secundo — novis argumentis 
stabilire couatus est. Intexuit autem vir doctus hanc quaestionem 
maiori ei quam instituit de huius cycli fide atque auctoritate; 
atque gratiam ei habemus quod, cum plerique Gruppium (1. 1. 
p. 27 sqq., p. 48) secuti iam crederent haec elegidia (IV, 2 — 7) 
Tibulli esse, id generibus dicendi diligentissime observatis 
atque cum eis quae semper Tibulliana habebantur carminibus 
comparatis ita denuo firmavit^) ut nisi occaecati dubitare non 



1) Itaque ne crediderim quidein vice versa Propertium fuisse imita- 
torem h. 1.; cf. HiUeri edit. p. XVIII med. 

2) Kleine philol. Abhdlgn. H (1877) p. 45—90, 

3) Sumam rei cautissime ita comprehendit (1. 1. p. 89): „-E« diirftesich 
daa Resultat ersichtlich macheti, dass weder Sprachgebrauch, noch Metrisches, 

possint. Id quoque mihi placuit quod ea qua alii specie non 
ita deceptus est, ut opinionem istam de Nemesi extremo 
amore ad rem aliquid valere crederet. Tamen hic, cum aliter 
atque illi ex rationibus ad genus dicendi spectantibus, quas 
intercedere existimat inter hunc cyclum et primum librum 
artioribus quam inter cyclum et librum secundum, colligat 
hunc temporum ratione habita in medio ponendum esse, erra- 
visse mihi videtur. Rem autem ita coraplexus est (1. 1. p. 89 
sq.) : „ Wir fanden diese erste Gruppe (IV, 2 - 7) der Sulpiciaele- 
gieen in einer Reihe von bezeichnenden Erscheinungen den Ele- 
gieen des ersten tibull. Buches ofter besonders nahestehend im 
Sprachgebrauche sowohl als in den gegenseitigen Ankldngen^ wo- 
bei gewisse tibullische Lieblingsgebrduche in der schonsten, man 
mdchte wohl sagen, den diesbezuglichen Hohepunkt bekundenden, 
nur manchmal in Einzelzahlen noch etwas mehr auffallenden 
Weise^ wie solches ja bei Gedichten geringeren Umfangs^ beson- 
ders wenn sie so unldugbar gefeilt sind^ so naturlich und auch sonst so 
hdufig der Fall ist^ zu Tage treten und das Metrische neben Be- 
riXhrungen mit nur im ersten Buche sich findenden kleineren 
Einzelheiten im Ganzen die diesbezilgliche Ausbildung der 
tibullischen Kunst speciell in naher Stellung zu den Deliaelegieen 
des esten Buches und zu gewissen noch gefeilten Partieen des 
zweiten aufweist"-, Meum non est quaecunque ex usu adiec- 
tivorum pronominum verborum sumpta vir doctus in suum 
usum convertit deinceps examinare; namque iam apparebit 
totam hanc rationem per se utilissimam id quod vult efficere 
non posse, cum non modo ultra modum ipsa progediatur sed 
etiam coniecturis ex parte falsis nitatur. lamque iuvat certe 
quae nomina et verba scriptor posuerit quoque modo coniunxerit 
quaerere numerare ordinare, sed lubricum mihi videtur, quam- 



noch JBeriihrungen mit andem Dichtern irgend etwas von nur einiger Bedeutung 
gegen ihre Aechtheit an die Hand geben, dass vielmehr in denselben so hSufig 

und auffallend gerade feinere Eigenthumlichkeiten Tibulls^ die genauere 

Forschung jenem Dichter entschieden zuweisen muss und die einem Nachahmer 
Jemer lagen, so hUbsch und im Gegensatze zu Lygdamus mit den dcht tibullischen 
Dichtungen stimmen,^* 

quam multi hodie varios scriptores hac ratione tractare solent^ 
ex eo ad librorum unius eiusdemque poetae tempora definienda 
aliquid coUigere — praesertim TibuUi. Etenim concedimus 
eius scriptoris, qui triginta vel quadraginta annis vel diutius 
magnam librorum copiam confecit, genere dicendi per omnia 
scripta diligentissime comparato ex varietate quae necesse est 
tot annis paulatim nascatur fortasse aliquid erui posse ad 
tempora cum specie probabilitatis definienda *). Sed tum quo- 
que quot capita tot sensus esse solent: quod ipsum probare 
videtur has rationes esse lubricas et summa cautione adhiben- 
das. Itaque gravius monendum est, quod in eos scriptores 
quorum opera innumerabilibus voluminibus continentur iam 
non certe cadit, id ad TibuUum minime quadrare. Qui per- 
pauca scribens cum poeseos Latinae copiam verborum senten- 
tiarum ubertatem rationum metricarum quaecunque excogitari 
potest varietatem nuUo modo exhauserit^) minorem praebet 
materiam qua quaestio ea, quae spectat ad tempora librorum 
genere dicendi comparato statuenda, cum fructu nitatur. Ne- 
que crediderim si in duobus quibusvis libris verba vel sen- 
tentiae eadem vel similia saepius leguntur quam in ceteris id 
probare hos duos tempore artius coniunctos fuisse illis. Velut, 
ut hoc primum moneam, si Zingerleus dedita opera docet 
usu quorundam verborum et sententiarum cyclum Sulpiciae 
libri primi esse similiorem quam secundi (cf. quae de pro- 
nominibus quisquis et quicunque vir doctus coUegit p. 55 sqq ) 
hocine probat Sulpiciae cyclum tempore quoque propius ad 
librum primum accedere? Quod quidem ex eo mihi videtur 
explicandum esse quod ipsae condiciones quae in elegiis Deliae 
describuntur magna ex parte ad similitudinem earum quas 
legimus in cyclo propius accedunt quam ad „Nemeseos". 
Argumenta ea quae tractantur cum sint similiora mirari non 
debemus quod ad dicendi quoque genus aliquid valuerunt. 



^) Platonis dialogorum memini. 

3) Hoc ne in singulis quidem libri secundi elegiis interpretandis 
critici satis respexerunt. 

Non pauca» autem forti tribuenda sunt ^). Huc accedit quod 
duae causae virum doctum confidentiorem reddebant quas 
veras esse negamus, Opinatur enim ille, ut plerique, et libri 
secundi elegias non aeque ac reliquas (^Deliam" praesertim et 
"Sulpiciam") limatas esse ac perpolitas et aliqua ratione cyclum 
lib. IV, 2 — 7 librique secundi carmen II coniungenda esse. 
Sed si demonstrari potest libri secundi elegias, praesertim si 
liber a Tibullo editus est, ipsas quam politissimas esse et 
falso c. II suo loco motum esse a criticis (cf. quae adnotavi 
s. p. 26), quaecunque vir doctus comparando effecit ut cyclum 
ante librum secundum poneret claudicant; qui id quod cyclus 
in appendice TibuUiana legitur et ab Ovidio silentio praeter- 
mittitur in epicedio et quomodo id factum sit, quod summum 
esse diximus, non respexit. 

Persuasum igitur habeo quaecunque sive ex epicedio Ovi- 
diano sive (hoc unus Zingerleus) ex genere dicendi librorum 
Tibullianorum coUegerunt critici ut librum secundum extre- 
mum fuisse Tibulli opusculum, quod imperfectum moriens reli- 
quisset, ea reicienda esse atque hunc quoque sicut primum a 
poeta confectum et editum esse ex Ovidii testimonio recte 
demonstrasse mihi videor. 

Pauca addam de anno editionis. lam satis notum est 
in elegiis libri secundi nullas fere temporis definitiones certas 
legi. Neque enim num ad certum annum spectaverit poeta 
cum Macrum commemoraret arma sequentem in c. VI, neque 
quem diem natalem respexerit Cornuto amico qui modo uxo- 
rem duxerat gratulatus c. II (de I cf. s. p. 26 sq.), neque, 
quod maxime dolemus, quo anno Messalinus quindecimvir 
sacris faciundis factus sit (c. V) constat. Sed contigerit for- 
tasse, si eos qui traduntur certi vel cum probabilitate a viris 
doctis definiti sunt annos ad Messalinum et patrem Messallam 
spectantes examinamus, ut pauca cum specie quadam verisi- 
militudinis eruamus. lam constat Messalinum qui maior fuit 
duorum filiorum a. 750/4 consulem fuisse; Messallam autem 



1) Hoc vir doctus ipse plurifaxiam concedit (cf. 1. 1. p. 57 et 62). 

verisimillimum est a. 690/64 natum esse^). Dtrumque annum 
si respicimus et meminimus elegias libri secundi non modo 
annis 727/27 et 735/19 sed etiam 727/27 et 731/23 deter- 
minari coniecerim Messalinum adulescentulum qui annum 
fere duodevicesimum agebat a. 730/24 quindecimvirum fac- 
tum eodemque anno elegiam V a TibuUo compositam esse. 
Etenim si constat') has elegias eo quo leguntur ordine 
scriptas esse, patet elegiam V ad finem (a. 731/23) pro- 
pius accedere quam ad initium et, si respicimus finem huius 
elegiae cum initio VI arte cohaerere, eidem fortasse anno 
atque hanc (nempe 730/24) adscribendam esse'). Hunc 
annum ex ipsius carminis v. 109 licet fortasse coUigere. 
Dicit TibuUus Amorem tam graviter in se invectum esse ut 
saudus annum iaceret Nemesim usque canens; nempe respicit 
poeta ad cc. III IV prius composita ex quibus satis apparet 
quam asperein ipsum puella se gesserit. lamque si recor- 
damur librum primum autumno a. 727/27 editum esse et libri 
secundi c. I non multo post scriptum (conicimus vere a. 728/26) 
et sumimus, quod verisimillimum est, paulo post TibuUum 
Nemesim novisse proximoque anno cc. III IV composuisse ar- 
tissime inter se cohaerentia, anno 730/24 recte dicere potuit 
ad haec respiciens: „mceo cum saucius annum sqq,^^. Sed hoc 
testimonio non confidentius nitor cum haec verba in universum 
quoque fortasse explicari possint. Cui tamen anno nec obstat 
aetas Messallae nec Messalini annus consularis. Etenim cum 
credi non possit Messallam a. 690/64 natum priusquam annum 



1) Haec res cum universa primum tractata esset a Wiesio (De M. 
Valer. Mess. vit. et stud. doctrin. Berol. 1829) semper virorum doctorum, 
curas in se convertit. Atque ex recentioribus acutius (ita ut nuUa fere 
restaret difficultas) nemo disseruit Nipperdeio viro doctissimo (Rhein. 
Mus. XIX (1864) p. 281 sqq. nunc in opusculis (1877 Berol.) p. 288 sq. 
cf. imprimis p. 296), cui plane assentior. 

2) De hac re alibi disseram (cf. p. 26 n. 1). 

8) Nam cum Glycerae elegiae ante a. 731/23 et fortasse paulo ante 
scriptae sint, libri secundi elegias quasdam huic anno iam non adscrip- 
serim ratus a. 730/24 confectas omnes fuisse. 

vicesimum ageret*) uxorem duxisse, Messalini maioris filii 
annum natalem priorem putare quam 712/42 non licet ita ut 
a. 730/24 duodevicesimum annum, fortasse etiam paulo mino- 
rem, egisse videatur^). Consulem autem fieri cum antea non 
liceret nisi qui quadraginta tres annos natus erat^), notum est 
Augusti temporibus consulatum huic aetati non iam adstrictum 
fuisse neque raro eos qui triginta annos nati erant hoc honore 
aflfectos esse. Consul igitur factus est Messalinus duodequa- 
draginta annos natus — vel paulo minor. Nam hi quos 
attuli de aetate eius anni coniciuntur; facile iam crediderit 
quis eum a. 730/24 paucis annis minorem quam significavi- 
mus fuisse; maiorem autem Messallae filium tum fuisse si 
ommia quae attuli respiciuntur verisimile non est. Explora- 
tum iam haberi potest, a. 730/24 adulescentulum eum fuisse 
qui non multo ante togam virilem induerat. 

Quod si verisimillimum est elegiam V a. 730/24 scriptam 
esse primum, tum ex sex elegiis quae hoc libro continentur 
ultra hunc annum procedere nullam, denique credi non potest 
poetam Glycerae elegias, quas ante a. 731/23 docuimus scriptas 
esse, prius componere coepisse quam librum secundum con- 
fecisset et edidisset, persuasum habuerim editionem ipso anno 
730/24 curatam esse, praesertim cum ne per se quidem pro- 
betur librum secundum, paulo postquam primus confectus et 
editus est inchoatum atque ipsum dimidio fere minorem, maius 
temporis spatium illo explevisse. 



1) De aetate virorum qui uxorem ducebant cf. quae contulit Fried- 
laenderus vir humanissimus, Sittengesch. Boms, I^p. 463 ('4 14). 

^) Adulescentia non offendit si cogitamus adulescentulos generosos non 
raro praesertim sacerdotia tum iniisse. cf. Marquardt, B5m. Staatsverw. 
32, p. 381. 

3) Excipio Scipionem maiorem, Fompeium, alios, quos notum est 
ante suos annos summis magistratibus functos esse. 

11. 

Num liber minoris quam par est ambitus 

esse videatur. 

Ex eis quae Dissenus ut comprobaret librum secundura 
a TibuUo non editum esse attulit, unum — librum longiorem 
futurum fuisse et priori magnitudine similiorem si poeta diu- 
tius vixisset (cf. s. p. 45) — eis placuit qui nuper huic rei 
operam navaverunt, Birtip et Hillero viris liumanissimis, qui 
quod in transcursu ille commemoraverat dedita opera pro- 
bare conati sunt. 

Ac Birtius quidem in notissimi libri *) parte ea quae in- 
scribitur ,,Die Buchgrofse^^ (p. 286 — 341) quae variorum poe- 
tarum libris diligentissime collatis et comparatis de ambitu 
invenit ea de Tibulli librorum traditione disserens (p. 426 — 
429) in usum suum convertit. Rationes autem eius universas 
breviter adumbrare iuvat. 

Censet vir doctus certum in edendis libris modum et 
maximum et minimum veteres tamquam quadam lege motos 
vel coactos adhibuisse. IUud quidem non inepte iudicavit li- 
bros poetarum segregandos esse ab eis qui prosam orationem 
continerent; etenim si comparaveris obiter, iam animadvertes 
hos vulgo circuitum habere illis multo ampliorem. Sed quod 
demonstrare conatus est volumina ad legitimam normam exacta 
fuisse ita, ut nec ultra modum 1100 versuum progredi liceret 
poetis nec in lucem edere libros qui numerum 500 versuum 
non assequerentur vereor ne ipse ultra modum progressus sit'). 
Nam haec norma quippe quae circuitura inter duos fines tam 



^) Das antike Buchwesen in seinem Yerhaltniss zur Litteratur, mit 
Beitrag. z. Textgesch. d.Theokr., Cat., Prop.und anderer Autoren. Berl. 1882. 

2) Hoc rectissime monuerunt ii qui iudicium fecerunt de Birtii libro 
E. Rohdeus (Gotting. gel. Anz. 1882, 11, p. 1537-1562, cf. imprimis 
p. 1551 sqq.) et Landwehrius (Phil. Anz. XIV (1884) p. 357—377, cf. 
p. 363 sqq.). 

contrarios fluctuare sinut ipsa nulla iam est; etenim si tanta 
licentia legi datur, non dubitaveris hanc quoque ita adhibere 
ut numerum versuum in utramque partem amplifices minuasve; 
huc accedit quod certum est ut alias ita hic aliis temporibus 
alium morem scriptores secutos esse^). Itaque de universa 
lege ne cogitaverim quidem, neque vero hanc rettulerim ad 
libros eos qui maiore temporis intervallo seiuncti in lucem 
singuli prodierunt. Etenim poetam, si vel unum librum ede- 
bat vel plures ita ut inter singulorum editionem aliquantum 
temporis interesset (velut inter Tibulli libros I et II), modum 
et rationem habuisse et habere non tam accurate quam qui 
libros plures in unum tamquam comprehensos uno tempore in 
lucem emittebat cum probabilitate sumi potest: hunc enim ut 
hodie sic tum consentaneum est id quoque spectavisse ut ae- 
quabilitatem quandam singulorum librorum servaret, ut dis- 
positioni quam res postulabat forma ex parte responderet. 
Sed ne tum quidem semper legem graviorem scriptores seque- 
bantur'). Atque praeter cetera unum gravissimum est, quod 
Birtius cum obiter in hac parte libri sui (1. 1. p. 291) attigerit: 
^yStarke Abweichungen miissen immer in besonderen Umstdnden 
ihre Erkldrung finden^^^) tamen ad singulorum poetarum tra- 
ditionem accedens non ita ut par erat observavit. Nempe 
qui aliquam rem poetice prosequitur curat multo magis id, ut 
rem ipsam satis explanet et condiciones utut necessarium vi- 
detur accurate et copiose depingat quam ut caveat nc ultra 
modum certum et norma praescriptum ambitus progrediatur 



^) Apte Reischius quid de hac re iudicandum sit comprehendit (1. 1. 
p. 102): fjDass ein gewiases Maximalmass in der Regel eingehalten lourde und 
dass eine gewisse JBuchgrSsse zu gewissen Zeiten „modern^^ war, ist zweifelsohne 
zuzugeben. Dass aber ein origineller Dichter keinen Finger breit vom Weg der 
Mode ahweichen dUrfe, ist eine Voraussetzung, die zu keiner Zeit giiltig war,^^ 

^) Hoc si ea quae coUegit Birtius pp. 293 sq., 296 sq., 301 sqq. con- 
spexeris iam credes. 

^) Cf. quod vir doctus de ratione quae intercedat inter Ovidii Met-a- 
morphoseon libros XII et XIII dicit (1. 1. p. 294). 

vel versuum numero minore quemquam ofFendat*). Quid autem 
poeta indignius quam librum sive qui continuam rem agit, 
epicum, sive qui ex singulis carminibus compositus est, lyricum, 
loco certo incidere ne ultra normam 1100 versuum procedat, 
vel cyclum minorem quidem sed optime confectum dignumque 
qui seorsum in lucem emittatur propter id ipsum retinere 
quod ne versus quidem 500 contineat? quid rerum non solum 
descriptioni et explicationi sed etiam munditiae et ubertati 
magis nocet? Atque exempla quae sententiam meam firment 
extant utriusque generis gravissima: Propertii liber secundus 
(manuscriptorum, = II III Lachm.) qui longior, TibuUi se- 
cundus qui brevior criticis esse videbatur. 

Etenim ut oflfensioni non est quod Propertii libro secun- 
do 1362 versus continentur (primo tantum 708), cum duobus car- 
minibus primo — prologo — et tricesimo quarto — epilogo — 
Propertius hunc librum consulto circumdederit^) itaque unum 
esse significaverit, ita vice versa TibuUi liber secundus quod 
dimidio fere minor est primo (I = 810, II = 428 vv.) nullas 
mihi quidem movere videtur dubitationes; cuius non modo 
initium (el. I) et finis (el. VI) aptissima sunt suisque locis po- 
sita (de hac re iam dixi alias me disserturum esse, cf. s. 
p. 26, n. 1), sed etiam brevitas ipsa re probatur et, si hoc ne- 
cesse esf, satis excusatur. Quod quidem utrumque Birtius non 



1) At Birtius (1. 1. p. 156): „Es hat ein Maximalmass und ein MinimaU 
mass der antiken JBuchroUe gegehen^ nach dem die Autoren sich rich- 
teten," cf. Marquardt, Privatl. d. Rom. 18862 p. 812. Rectius Mavius vir 
doctissimus (ibid. in append. p. 886) Haennji dissertatione (Schrift- 
steUer und BuchhSndler im alten Bom, Lips.^ 1885) nisus summam rei 
exponit, scriptores non certi ambitus volumini adstrictos fuisse, sed ad 
rem quam tractabant spectantes libros conclusisse. 

^) Uoc acutissime ut solet docuit Yahlenus (Sitzungsber. d. Berl. Akad. 
1882, p. 279). Quomodo optime quaecunque critici, alii alia, de libri inte- 
gritate dubitantes attulerunt refutantur. Ac Birtio qui ipse novam vetus- 
tioribus adiecit coniecturam (1. 1. p. 413) non contigisse ut librum in duas 
partes dividendum esse probaret, recte exposuit Reischius vir doctissimus 
(1.1.); (cf. Flessis, 1. 1. p. U?, n. 1.); iam speramus viros doctos a Lach- 
manni sententia pauUatim recessuros esse. 

respexit qui brevitatem huius libri, quam moleste fert, nullo 
modo censet intelligi posse nisi ex statu librorum Tibulli iam 
pridem perturbato (in ea parte libri quam inscripsit: „S^5- 
rungen der antiken Buchform^^ pp. 371 -429). lam nostrum 
est nura recte vir doctus ratiocinatus sit examinare. 

Ita fere Birtius rem explicat (p. 427 sqq.): „Cum et co- 
dices quibus libri TibuUiani nobis traderentur recentioris 
aetatis essent neque verisimile esset archetypum eos aetate 
multo superare, excerptis Parisinis quippe quae his vetustiora 
essent aliquantum auctoritatis tribuendum esse. Quae cum ver- 
sus ex TibuUi secundo (quem nos vocare solemus) libro pe- 
titos ita significarent: „in secundo^\ versus qui hodie in Lyg- 
dami elegiis legerentur non ita exhibere ut scriberent „m 
tertio^\ sed „m eodem^^ (nempe secundo); quare iam patere mo- 
nachum, qui excerpsisset, in secundo volumine Lygdami ele- 
gias legisse. Tenendum esse igitur in excerptis duos tantum- 
modo libros Tibulli occurrere. Quod quidem negligentia eius 
qui versus exscripsisset factum esse incredibile; nam Vincen- 
tium quoque Bellovacensem Lydami versus ita citavisse. Ex 
quibus coUigendum esse rem utroque teste — ita Birtius — 
esse vetustiorem; et accedere quod ipse codex Santenianus 
(qui saeculo nono adscribitur) Tibulli libros duos commemo- 
raret*)". — lamque si quaerimus quanto vetustior fuerit res 
utroque teste respondet Birtius ipsos veteres (quamquam Ovi- 
dius, qui utramque voluminis secundi partem — „iVemmm" 
et ^^Lygdamum^^ — imitatus^) esset, traderet non Neaeram, quae 
occurrit in Lygdami elegiis, sed Deliam et Nemesim a Tibullo 
amatas esse) duo volumina quae ad legitimam normam acce- 
derent habuisse : primum enim (ut hodie) continuisse 820 ') vv., 
secundum autem — ^iVmmm" et ^^Neaeram''^ quam Sosii bi- 
bliopolae notissimi adnexuissent — 428 + 290 = 718 vv. 

Sed huic ratiocinationi quae primum intuenti haud scio 
an arrideat gravissimae dubitationes obstant. Etenim si tene- 

1) cf. Hauptii opusc. III, 2, p. 426. cf. i. p. 69 n. 2. 

2) De imitationibus cf. s. p. 50 n. 2. 

3) Sunt 810 VY., non 820. 

mus quod supra demonstravimus a. 735/19 librum primum 
(810 vv.) et secundum (428 vv.) TibuUianos editos fuisse quod 
Ovidius et qui litteris studebant non ignorabant, qui fieri po- 
tuit ut brevi postquam ille mortuus est (nam Sosios aiFert 
vir doctus aequales), Ovidio, immo Messalla vivis, qui quae 
carmina Tibulli essent quae non essent satis compertum habe- 
bant, Lygdami carmina*) TibuUi libro secundo, aliena genuinis, 
ita adnecterentur ut Tibulliana esse viderentur et crederentur 
ab omnibus? Hoc gravissimum est; quo fereBirtii opinio satis 
refutatur. Sed videamus reliqua. Quod si Birtius, cum ne 
postea quidem — hoc unum rectum est — Lygdami mentio 
fieret apud veteres, censet intelligi non posse nisi ex eo quod 
iam tum carmina huius poetae cum Tibullianis mixta fuissent 
itaque Lygdami nomen evanuisset, hoc tamen facillime quo- 
modo factum sit apparet ex eo quod ipse conicit Birtius^) 
Lygdamum elegias suas, quamquam fortasse Neaerae in uno 
volumine inscriptas ipse dedicavisset, tamen publici iuris non 
fecisse^). Et ut sumamus, Lygdamum ipsum hos versus 290 
in libri formam redactos seorsum edidisse — quod poetae non 
ita noti posteri, quippe qui nobiliores alios silentio praeter- 
miserint, Lygdami nusquam mentionem faciunt hocine satis 
probat huius carmina seorsum edita ne extitisse quidem et 
una cum TibuUi libro secundo innotuisse? Et accedit quod 
ne id quidem scimus, num anno 735/19 vel paulo post Lyg- 
dami elegiae ipsae confectae fuerint ita ut a Sosiis postquam 
TibuUus mortuus est libro secundo adici possent; sed ut iam 
tum confectae fuissent mirari tamen debemus, cur Lygdamus 
qui tum quattuor et viginti annos natus erat (cf. Tib. III, 5, 
17, 18) elegias ab ipso confectas passus sit a Sosiis alii poetae 
adnecti. Et si dixerit quis Lygdamum cum hoc fieret ipsum 
fortasse inter vivos iam non fuisse, monendum est quae ad Lyg- 

1) Notum est haec Yossium primum demonstrasse a Tibullo esse 
abiudicanda. 

2J Adstipulatur Hillerus, Hermes XVUI (1883) p. 352. 

3) Quo tempore equidem censeam has elegias cum Tibullianis mixtas 
esse V. paulo i. p. 64 sqq. 

damum spectent temporum testimonia praeter annum natalem 
(a. 711/43) nuUa tradi neque argumentatione verisimile quid- 
quam erui posse. Neque enim quando carmina singula scrip- 
serit nec quo tempore mortuus sit constat*). Quo magis caven- 
dum est ne quid certi — ut Birtius — ex rebus incertissimis 
coUigere conemur. Maxime autem monere decet quod Birtius 
certum habet volumen secundum, in quo inscriptae erant libri 
secundi (quem nos vocamus) elegiae sex, ex parte vacuum 
fuisse ita ut vacuum Sosii aliis carminibus possent explere, 
id certum non esse. Etenim si recte dubitatur*) num scrip- 
tores librum edlturi volumen vacuum certae semper longitu- 
dinis in manibus habuerint, cuius si liber totum volumen non 
oxplebat partem aliquam vacuam esse paterentur, et verisi- 
mile est eos, utcunque res quam tractaverant flagitabat, charta- 
rum partes sive agglutinavisse sive desecuisse, patet TibuUum 
cum librum secundum ipse ederet (hoc neglexit Birtius) dimi- 
dium fere voluminis vacuum non reliquisse, sed verisimilius 
est hunc librum — breviorem videlicet primo, sed quam per- 
fectissimum ipsum — volumen plane explevisse. Librum igi- 
tur secundum non multo post TibuUi mortem cum Lygdami 
elegiis ea qua vult Birtius ratione conexum esse credi non 
potest. Atque ex eis qui ipsi hunc librum a TibuUo publici 
iuris factum esse negant, non recte quidem ut demonstravimus, 
Hillerus vir de hoc poeta optime meritus tamen editionem 
prius factam ess6 quam Lygdami carminum (et reliquorum 
quae sequuntur) recte intellexit; qui vituperat (1. 1.) Birtium 
quod utrumque confudit®). 

Birtii autem sententiam ut plane refutemus necesse est 
deducamur eo ut quaeramus, quod per se utilissimum est, quo 



1) Ut omittam quod extiterunt qui Lygdamum eundem esse atque 
Ovidium — conicerent temere, non demonstrarent. 

2) c. Mau. L 1. p. 886. 

3) In eundem errorem Dissenum et C. P. Schulzium supra vidimus 
(p. 45) incidisse, captos nempe Lachmanni iUa sententia (cf. s. p. 43, nn. 
3 et 4), quam tamen non plane perspiciebant. 

tempore et quomodo quae post sextam libri secundi elegiam 
in corpore TibuUiano, quod nos habemus, leguntur illa maxima 
ex parte spuria (praeter lib. IV cc. 2 — 7, 13, 14) genuinis li- 
bris primo et secundo ab ipso TibuUo ante a. 735/19 in lucem 
emissis adiecta sint; tum id quoque patebit, quid iudicandum 
sit de excerptorum Parisinorum fide exhibentium „m eodem^^ 
(s. p. 61) quo testimonio plus aequo Birtius niti mihi videtur. 
Haec quaestio admodum lubrica est; ac deficientibus utique 
fere testibus vereor ne certo diiudicari non possit. Neque 
vero disserenti de libri secundi editione in animo est novam 
de his rebus quaestionem movere; sed tamen in universum ea 
qua diximus causa moti quae via ingredienda esse videatur 
conabimur demonstrare. Atque huius rei summam ut saepius 
divina mente docuit Lachmannus vir admirandus (1. 1. p. 150) 
qui paucis ut solebat sed gravibus verbis, quibus rationibus 
utendum esset ut quaestio difficillima recte solveretur, signifi- 
cavit. Monuit autem hic Tibulli carmina cum alienis mixta 
esse cogitari non posse, priusquam*) Messalla mortuus esset 
vel memoriam ac sensum^) amisisset. De hac norma acutissime 
praescripta cavendum est ne recedatur. Messallam autem, 
quamquam in hac re quaedam restant obscura, verisimillimum 
est mortuum esse a. 760/7 p. Chr. paulo ante quam Ovidius 
Tomos relegaretur, qui exsequiis illius interfuerat'). Inter- 
vallum igitur viginti sex annorum intercedit inter TibuUi et 
Messallae obitum. Sed ne brevi quidem post mortem Messallae 
novam primi et secundi libri TibuUiani reliquis quae legimus 



^) His refelluntur quaecunque Haaseus vir doctissimus de corpore 
TibuUiano in Messallae societate orto et collecto coniecit (Berl. Jahr- 
biich. f. wiss. Kritik 1 (1837) p. 39 sq.). 

2j Hoc tradit Hieronymus; cf. Teuffel, . Rom. Litt. Gesch. * p. 445, 
§ 222, 1. 

') Legimus enim apud Ovidium (epp. ex Ponto I, 7, 27—30) haec: 
nec tuus (Messalin.) est genitor nos infitiatus amicos, 

hortator studii causaque faxque mei; 
cui nos et lacrimas, supremum in funere munus^ 
et dedimus medio scripta canenda foro, 
cf. Nipperdey 1. 1. (opusc.) p. 290. 

carminibus auctam editionem verisimile est in lucem prodisse 
Naraque et per se incredibile est plerosque tum iam explora- 
tum non habuisse quae Tibulli quae aliorum essent carmina, 
ita ut impune genuinis spuria ab editore quovis contexerentur, 
et accedit quod Martialis in epigrammaton libro XIV c. 193 
TibuUi ita mentionem facit ut licere mihi quidem videatur cre- 
dere, ne hunc quidem tum (anno fere 84 vel 85 p. Chr.) ^) plura 
novisse quam quae ipse olim TibuUus edidit quaeque sola ipsa 
per totum saeculum innotuerant: ^^Deliam!'^ et ^^Nemesim!'^ i. e. 
primum et secundum librum. Sed cum de hoc epigrammate 
aliter alii senserint opus est breviter interpretari ; quod legi- 
mus ita: 

Tibullus. 
Ussit amatorem Nemesis lasciva Tibullum 
in tota iuvit quem nihil esse domo, 
Atque hexametrum quidem pertinere ad librum TibuUi 
secundum in promptu est. Ussit sane quam vehementissime 
TibuUum Nemesis, quod patefiet si ad ipsas huius libri ele- 
gias accesserimus (cf. p. 26 n. 1), imprimis quartam, cuius apte 
conferas versus 5, 6: 

et seu quid merui seu niV) peccavimus urit, 
uror: io remove^ saeva puella^ faces, 
Epitheton quoque lasciva ad Nemesim optime quadrat. 
Sed de pentametro paulisper ambigitur, atque factum est ut 
viri docti in varias partes discederent. lam memineris velim 
eundem fere versum legi in TibuUi libri primi elegia V: 
illa (Delia) regat cunctos, illi siht omnia curae: 
30 at iuvet in tota me riihil esse domo.^^ 

Argumentum est hoc: poeta, cum Deliae morbo confectae 
interesset (cf. v. 9 sqq.), sperans eam evasuram esse finxerat 
vitam sibi et illi amoenissimam futuram esse; quod ut incen- 



1) Secutus sum Friedlaenderum (M. Valerii Martialis epigrammaton 
libri, mit erkl. Anm. Leipz. 1886, 2 volL). 

2) Hoc recte cum Heinsio recepit Vahlenus pro »quid" quod aufert 
oppositionem quam flagitamus hanc: seu quid merui = nocens, seu nil 
peccavimus == innocens. 

5 

sus est amore fingit acri et intento animo (vv. 21 — 34) atque 
singula illustrans vult Deliara rebus domesticis praeesse eius- 
que arbitrio omnia geri, cum ipse nihil in domo esse malit. 
Quae quidem verba, si condicionem qua moventur respicimus, 
optime intelliguntur. Sed mireris, quod haec parum mutata 
cum ea quae antecedit sententia Nemeseos qui fuerit in Ti- 
buUum asper amor exhibente hexametri Martialis sine uUa 
dubitatione coniunxit. Quod utrum temere fecerit an consulto 
quaeritur. Atque Friedlaenderus vir doctissimus ad h. 1. (1. 1. II, 
p. 339) adnotat: ^^Martial hat hier Nemesis mit Delia ver- 
wechself. lam concedendum est Martialem ut facetissimum 
ita ingeniosissimum poetam quem Lessingius noster plurimi 
aestimavit') epigrammata haec — apophoreta — minuta sine 
magno labore scripsisse; sed tantum aberat ut temere aliquid 
diceret vel supervacanea ad versum claudendum relinqueret ut 
perpensitaret disticha quo certius quod petebant ferirent. 
Namque haec est natura epigrammatis, ut brevi formae respon- 
deat ipsa sententia acute et concinne dicta. Quare non ad- 
stipulor Friedlaendero, poetam eum in quem mirum quantum 
cadunt Senecae illa non a summis lahris ista venerunt^ habent 
hae voces fundamentum, sive ignorantia sive negligentia captum 
Nemesim pro Delia vocasse, exploratumque habeo consulto 
Martialem quae ad Deliam olim rettulerat TibuUus Nemesi ea 
tribuisse, non eodem quidem modo sed similiter ac supra vidi- 
mus Ovidium in epicedio quod Tibullus de Delia cogitans scrip- 
serat id Nemesim gloriantem fecisse. Namque credo Martialem 
haud ignoravisse ubi Tibullus hanc sententiam scripsisset. Albius 
olim summas amorum delicias fingens Deliae omnia committi 
ipsumque nihil in domo esse voluerat; qua sententia Martialis ita 
utitur ut sensum aptum efficeret (ut a pentametro proficiscar) 
hunc: „olim TibuUus — cum Deliae aegrotanti adesset — in domo 
nihil esse voluit, deinde hoc ipsum, sed acerbe, accidit: alia 
autem eum ussit, Nemesis lasciva, ita ut (quod fortasse subintel- 
lexeris) ipse pro nihilo putaretur." Videlicet qui hoc tum legebat 



1) Abhandlungen uber das Epigramra, III. Bd. X p. 137 sqq. (Hempel). 



67 

TibuUum in Nemesim elegias scripsisse quidque his argumento 
fuisset sciebat, et si poetarura elegiacorum admodum erat stu- 
diosus pentametrum legens recordabatur illius versus quem 
aliis condicionibus poeta olim scripserat. Sed hoc qui lege- 
bat, sive intellegebat sive non intellegebat, plurimum sane 
interest, cur Martialis miro modo quae primo obtutu sibi viden- 
tur repugnare ea coniunxerit perspicere. Qui in altero versu 
Nemesim vocans ipsam, alterum ex primo libro Tibulliano 
sumens ad Deliam pertinentem quod quivis simpliciore modo 
significare potuit id, ut^poeta, facete verbis circumscripsit: dico 
Tibulli libros primum Deliam secundum Nemesim; nam libri 
qui dono dantur scriptorum leguntur in epigrammatibus 
183—196. Alio autem modo num probabilius hoc epigramma 
explicetur dubito ; et gratiam habemus Birtio viro sagacissimo 
quod primus hoc recte intellexit (1. 1. p. 81 sq.). Sed paulum 
progrediamur: Martialis cum hoc modo librum primum pen- 
tametro, hexametro secundum significaret, totum qui tum notus 
erat TibuUum complexus est; poeta enim in hac apophoreto- 
rum serie quae spectat ad scriptorum libros sive in titulis 
quos ipse inscripsit sive in ipsis epigrammatibus utrum totum 
scriptorem respiceret an certum opusculum aperte significavit. 
lamque cum c. 193 inseriberet nihil nisi ,,Tibullus'' atque 
nomen in ipso epigrammate utroque libro ,,Delia'' et ..Nemesi'' 
illustraret, non crediderim eum aliorum illius opusculorum 
notitiam habuisse. Neque vero potuit habere. Etenim respi- 
ciendum est hoc epigramma diviti^) tribui etLucano pauperis 
dono opponi. Et hoc quidem factum esse eam ob causam, quod 
ex Augusti temporibus per intervallum centum annorum usque 
ad Martialis aetatem libri TibuUiani, primus et secundus, non 
iam iterum editi essent itaque rarissimi fuissent et pretio- 
sissimi, recte Birtius mihi videtur sensisse. lam vellem vir 



1) Alii aliter de hac re iudicaverunt; quae cum in transcursu nec 
possit examinari et hoc loco progressum quaestionis gravius interrumpat 
multumque, ut probabiliter diiudicetur, pendeat de universae apophoretorum 
partis quae spectat ad libros ordine, in appendice (p. 75 sqq.) copiosius 
exponetur. 

5* 

doctus, cum acutissime sententiam epigrammatis huius in- 
tellexisset, duobus primis libris eis quos TibuUi esse credimus 
non solum codicum sed etiam ipsarum rerum auctoritate moti, 
contentus fuisset. Profecto qui legit ea quae vir doctus p. 82 
sq. exponit semper duo volumina TibuUiana laudans vix divi- 
naverit quae molimina paraturus sit p. 427 sqq. *) lam quod 
supra exposuimus Lygdami carmina non multo post Tibulli 
mortem a Sosiis libro secundo adnexa esse per se incredibile 
esse, id Martialis epigrammatis ratione habita probatur. Quis 
enim crediderit eum, si in secundo volumine Tibulliano car- 
mina in Neaeram scripta legisset et TibuUi esse compertum 
habuisset, eo quo complexus est pacto primum et secundum 
librum complexurum fuisse divitive hoc donum tributurum? 
Nonne offenderemur quod, cum interesset ut summam TibuUi 
amorum i. e. librorum breviter exhiberet, facete significans 
,,DeUam''' et ^^Nemesim"' Neaeram plane praetermitteret? 

Sed dubitationes, quaecunque ex Birtii coniectura ea quam 
refutavimus oriuntur, ipsae concidunt si id semper tenemus 
unde profecti sumus quo redimus, librum secundum ,,Nemesim'' 
a Tibullo ipso in lucem emissum esse. Ac duo primi libri 
aliquanto post Martialis (Quintiliani quoque fortasse) ^) aetatem 

— secundo igitur si couicere licet p. Chr. saeculo — illis 
aucti sunt variorum scriptorum carminibus in unam informem, 
ut ita dicam, appendicem (nunc libros tertium et quartum) 
contextis: Ita enim illo tempore editor (nescimus quis) quae- 
cunque ad Tibullum et Messallam pertinere videbantur colligens 

— sive haec carmina seorsum antea iam edita fuerant, sive 
alio nomine tradita sive non edita et in tenebris latentia tum 
primum edebantur — vel excitatus a quodam litterarum tutore 
vel sponte negotium suum confecit. Atque ordo appendicis 



1) Eationes quae indercedunt inter Birtii quaestiones eas quae perti- 
nent ad Martialem (1. 1. p. 8 1 sqq.) easque quae de traditione TibuUi insti- 
tuuntur (p. 426 sqq.) non satis definitae esse videntur. 

^) Quem vix crediderim TibuUum primum elegiacum habiturum fuisse 
(inst. or. X, 1, 93), si elegias quas Ljgdami esse scimus et panegyricnm in 
TibuUianis legisset. 

quodammodo turbatusutrumque docet, et cditionem hanc alteram 
longo temporis intervallo segregari a prima, quae duos libros 
genuinos continebat, ct editorem qui curavit hominem admodum 
rudem fuisse ; qui, quamquam testes iam non exstabant, tamen 
ne ipse quidem is fuit, qui naturas variorum poetarum dis- 
cerneret. Genuina enim ea quae nos quidem habemus (IV, cc. 
2—7; 13, 14) interpositis Lygdamo et panegyrico vilissimo 
in exeunte fere appendice posuit. lam quomodo corpus Ti- 
bullianum inde a saeculo secundo propagatum sit bifariam licet 
iudicare, si quidnam moverit monachos excerpta illa facientes, 
ut quae apud Lygdamum leguntur ea Tibulli libro secundo ad- 
scriberent, explicare volumus. Editorem illum sumi potest 
aut totam appendicem quam ipse edidit ut tertium volumen 
(continens 683 vv.) primis duobus (810 vv.; 428 vv.) iterum 
editis addidisse, aut cum secundo, quod primo erat brevius, 
in unum comprehendisse non solum Lygdami elegias, sed 
etiam^) ea carmina quae hodie quarti libri vocantur. Et hoc 
quidem illo verisimlius esse videtur. Duo igitur tum volumina 
TibuUiana — venia detur ita vocanti — • in lucem prodisse 
videntur, primum versuum 810, secundum 428 + 290 (Lygd.) 
+ 211 (Paneg.) + 154 (cycl. et Sulpic. epp.) +28 (IV, 13; 
14) = 1111. Quo fieri potuit ut „liber secundus" olim 
ad sex elegias TibuUianas, quas ipse poeta ediderat, per- 
tinens multo latius pateret genuina spuriaque complexus, 
quamquam fortasse editor ne voluerat quidem rem ita accipi; 
quam quidem partitionem, cum medio quod dicitur aevo ineunte 
ex voluminibus iu codices textus abiret^), servatam essc non 
est quod negemus. Namque nisi hoc modo quod ei, qui ex- 



1) Tum igitur factum esse concedi potest id, quod paulo post TibuUi 
raortem — ita Birtius — nullo modo permittebatur. 

2) De codice Santeniano qui exhibet „Albi Tihulli lih. II" dubitaveris. 
Ac Hauptius quidem vir humanissimus (1. 1.) coniecit exemplar integrum non 
fuisse, cum duo tantummodo libri numerarentur. Quaestio pendet ex eo, 
ut qualis fuerit finis libri secundi demonstretur. Quodsi respicimus hunc 
codicem multo maiorem esse excerptis, facere non possumus quin credamus, 
significari non solum eos quos nunc vocamus libros duos, sed primum et 

cerpta illa fecerunt, Lygdami versus laudabant inscribentes 
„m eodem'-'' i. e. secundo non explicatur. Neque enira quod 
conicit Hillerus (1. 1.) mihi arridet, iam tum Lygdamum et quae 
sequuntur notas suas habuisse et negligentiae eorum qui ex- 
cerpebant tribuendum esse, quod „m eodem^'' scripsissent 
Lygdamum laudantes. Quos existimo, si notam ,,liber tertius"' 
in eo codice ex quo excerpebant legissent, Lygdamum ita 
laudaturos fuisse. Et respiciendum est illud „m eodem'' non 
semel vel bis occurrere sed quindecies, quod spectare videtur 
ad certas rationes quas illi secuti sunt. Qui quod panegy- 
ricum ipsum laudabant ,,in panegyrico Messallae'' explicatur 
ex eo, quod hic iam pridem hanc notam' suam habebat. Atque 
hunc tertii libri unquam initium fuisse verisimile non est: nam 
qui alteram illam editionem paravit non habuit certe, quod ab 
eis quae antecedebant elegiis hoc carmen segregaret. 

Excerptorum igitur fide cum nitamur, persuasum habemus 
illud „2n eodem"" errori non recte tribui et conicimus in codi- 
cibus, qui recentiores sunt, illis notam eam quae legitur ,Mber 
tertius"- non veteri traditioni deberi, sed (XIV fere saeculo) 
inscriptam esse a librario qui, intelligens in elegia ,,Martis 
Romani festae venere halendae sqq.^'' et sequentibus de con- 
dicionibus prorsus aliis agi atque in eis quae antecedebant ad 
Nemesim spectantes, hoc loco gravius incidendum curavit ita- 
que, quamquam ipse non perspiciebat haec carmina alius esse 
poetae, viam tamen inscius aliis monstravit. Quo fit ut tres 
libri in codicibus melioribus tradantur; etenim ^liber quartus'^ 
quem vocare solemus, teste nuUo nititur nisi eo, qui XV sae- 
culo iterum (inter Lygdami elegias et panegyricum Messallae 



secandum appendice iUa informi auctos. Ceterum ne certum quidem 
mihi videtur esse, quod exploratum habent cum Hauptio plerique, eum qui 
catalogum hunc confecit plures libros respexisse. Scribit enim: „Albi 
Tibulli lib. II, Atque non negligendum videtur eum si plures libros 
significat, perscribere „libri^\ Spectavit igitur fortasse non ad duos libros 
sed ad unum secundum. Quare non rectum est — opinor — ex hac 
commemoratione coUigere, nono saeculo sive duos tantummodo libros 
extitisse sive integrum hoc exemplar non fuisse. 

sqq.) incidit. — Sed harum rerum „sunt certi denique fines". 
Neque enim fieri potest nec poterit, opinor, ut quae testibus 
deficientibus lubrica sunt et admodum incerta ea certa red- 
dantur, neque meum est hoc loco longius disserere. Sed Birtii 
coniecturis, quae ipsae „brevitate" libri secundi motae sunt, 
excitati officium subire necessarium esse putavimns, ut quae 
probabilitate niti viderentur quae vana essent diiudicaremus et 
ad quem gradum verisimilitudinis in his rebus liceret accedere 
exponeremus. Id autem probabiliter demonstrasse mihi videor, 
quod statuit Birtius non multo post Tibulli mortem tygda- 
mum libro secundo TibuUiano a Sosiis adiectum cum eo in 
unum coaluisse, stare non posse. lamque videmus virum 
doctum in hunc errorem deductum esse eo, quod numerura 
vv. 428 plus aequo respiciens num res brevitati responderent 
non investigavit; quo factum est ut acute de Martialis epi- 
gramraate illo sentiens operae fructum non ita ut par erat 
caperet. 

Quod Birtius non subiit id munus suscepit Hillerus vir 
de TibuUo praeter ceteros meritus; qui cum illius coniecturas 
ex parte refutaverit ipse quid sentiat de libri secundi ambitu 
„minore" aperit ita (1. 1. p. 352 sq.): ,,Da8 zweite Buch aber 
ist^ wie man mit Recht annimmt^ nach dem Tode des Dichters 
herausgegehen; wenn nun der Herausgeber eine grossere Zahl 
von Tihullischen Gedichten zundchst nicht auftreihen konnte, was 
hlieh ihm anders iihrig^ als das ihm vorliegende zu veroffentlichen^ 
so viel oder so wenig es nun einmal war?^'' Quam sententiam 
in editione quam ipse curavit repetit ita: ,,Brevitas lihri 
secundi ex eo earplicanda videtur^ quod haec carmina post mortem 
poetae collecta et in lihri formam redacta sunP'' (ed. p. XIII). 
At nos quidem de editione libri a quo facta esset supra disse- 
ruimus; hanc igitur disputationis partem iam mittamus. Cri- 
ticos autem opinor, quod epicedii Ovidiani sententias eas 
(vv. 31. 32; 57. 58) de quibus egimus non recte perspexerunt, 
id maxime deduxisse eo ut „brevitatem" quoque gravissime 
carperent. Sed hic qui incusatur ambitus minor, cum per se 
offensioni non esse videatur, suas habet causas nulloque modo 



72 

credi potest hunc librum temere in lucem emissum esse, quippe 
quem poeta ediderit ipse — non paulo ante mortem nimis 
festinanter raorbo oppressus, sed aliquot fortasse annis prius- 
qum e vita discederet. Et ne tum quidem, si concedimus 
librum post obitum Tibulli ab editore quodam in lucem emis- 
sum esse, quod coniecerunt illi de statu incondito universo id 
in librum hunc cadit; qui et ipse concinnus minori arabitui 
ita respondet, ut editor, si cui fuisset curae librum ex schedis 
Albii morte oppressi publici iuris facere, nil nisi simplicissi- 
mum munus subire posset quod accepit opusculum quam per- 
fectissimum ut erat integrum in publicum reddendi. — Tum 
autem si in librorum Tibulli primi et secundi afgumenta in- 
quisiveriraus, ex comparatis intelligemus quomodo factura sit ut 
secundus arabitum primo dimidio fere miuorera haberet. Tir 
buUus enira cura a. 727/27 librura priraura edendura curaret, 
quaecunque usque ad huius anni auturanura scripserat in libri 
forraara redegit; quo factura est ut, quae re diversissiraa erant 
ea volurainis taraen vinclo corarauni coniungerentur: elegiae iu 
Marathum scriptae tres IV VIII IX, carmen X quod timorem 
belli reique rusticae pacisque araorera depingit, elegiae Deliae 
quinque III I V II VI, elegia VII ob honorera Messallae cora-^ 
posita; quanta varietas! Contra in libro secundo res raulto 
sirapliciores ut dicara leguntur: prirao loco positura est carraen 
quod Arabarvalia illustrat, sequuntur elegia brevissiraa in Cor^ 
nuti araici diera natalera interposita quattuor elegiae III IV 
V VI in quibus Nemesis occurrit (ad quam in V quoque ex 
alio argumentp profectus exeunte tamen redit Tibullus). Qui 
liber ut nuraero carrainura ita rebus quae depinguntur illo 
rainor est atque inferior. Scripserat adulescens, ut supra 
(p. 24 sq.) deraonstrare conati suraus, Tibullus tres illas in 
Marathura puerura elegias, quas, quaraquara non diutius in 
talibus arguraentis versabatur pauloque post ad raeliora 
(el. X sqq.) accedebat, taraen cum librura editurus esset in- 
seruit quod quoniara coraposuerat edendi data facultate retinere 
noluit; quibus (246 vv.) copiose adraodura descriptis quod 
respondeat in secundo libro frustra requiras. Haec autem 



73 

carmina tria ab omnibus quae postea composuit Tibullus satis 
abhorrentia unaque ea qua diximus ratione libro primo innexa 
si excipimus, elegiae quae utroque libro continentur non modo 
numero*) paulo aequabiliores universae videntur esse, sed 
etiam rebus ipsis magna ex parte sibi respondent. Suum 
uterque continet carmen natalicium. Ac libri primi quidem 
carmen VII cum scriptum sit in diem natalem Messallae 
fautoris potentissimi non est quod miremur quod 64 vv. habet: 
libri secundi autem carmine II Cornutum qui celebratur familiarem 
nec oportebat nec iuvabat pluribus eflfere; sufficiebant vv. 22. 
In -fine libri primi positum est c. X quod spirat animum 
amore ruris pacisque beatissimum: cui nescio quo pacto vide- 
tur respondere id quod in fronte secundi legimus c. I festum 
dieni, qui ad rura spectat, iUustrans ipsumque ambitu non 
plus aequo ab illo abhorret. Restant gravissima utriusque 
libri carmina, Deliae primi secundi Nemeseos quattuor haec 
illa quinque, secundi singula quoque (praeter V) versuum 
numero minora. Quod qui factuni sit facile intelligitur si 
respicimus quantopere Deliae differant a Nemeseos amoribus. 
Etenim cum in Deliae elegiis quinque varient fructus clades, 
laetitia maeror, preces exsecrationes , illaque depingatur pri- 
mum vidua tum ab amatore irretita denique nupta — elegiae 
Nemeseos omnes aequalia scilicet tristia illustrant: TibuUus 
semper rogat, nunquam auditur, ita ut mirari fere possis quo- 
modo contigerit poetae, ut amores qui spem nuUam praeberent 
tot versibus (316) persequeretur — quamquam ipsum hunc 
numerum minuamus oportet, cum carminis V maxima pars alia 
argumenta tractet. Illa igitur — Deliae libri primi — argu- 
menta quae copiosius depingerentur per se dignissima atque 
aptissima fuerunt, haec — Nemeseos libri secundi — descriptionis 
varietatem non ita excitaverunt, et videmus omnia efficere id 
ut liber secundus et numeris et rebus primo minor fieret. Quare 
persuasum habeo „brevitatem" huius non modo non oflfensioni 



i) Libri primi elegg. X III I V II VI VII = 564 vv. Libri secundi 
elegg. = 428 vv. 

esse sed argumentis ipsis optime probari. — Neque vero 
habemus quod huius libri carmina quaedam periisse suspice- 
mur^). Etenim haec quoque coniectura ex eo videtur orta 
esse, quod statum libri quem habemus inconditum et impolitum 
esse opinabantur. Quod quidem hoc loco non refellam, elegias- 
que singulas quam politissimas esse et consulto a poeta di- 
gestas publici iuris faciente me demonstraturum TibuUum- 
que criticorum criminibus liberaturum spero, ut dixi (s. p. 
26 n. 1), alias. 

Hoc autem loco id satis habui, ut ex Ovidii epicedio Ti- 
buUi librum secundum ab elegiaco ipso editum esse colligerem 
et brevitatem eius, quam viri docti incusabant, rebus quae 
insunt defenderem. Quod si eis, qui harum rerum me peri- 
tiores sunt, sive plane sive ex parte ut persuaderem mihi 
contigerit, operae pretium quam maximum videbor cepisse. 



1) ffiUer. 1. 1. p. 353 n. 1. 



Appendix. 

(cf. p. 67 n. 1.) 

De Martialis epigr. XIV, 193 quod iiiscriMtur 

„Tibullus« 

Priusquam ad ipsum epigramma 193 aggrediar, pauca de 
condicionibus Martialis libri quarti decimi praemittenda esse 
videntur. 

Apophoreta, quae hoc libro continentur, qua ratione dis- 
posita sint satis constat, cum poeta ipse paucis iu fronte 
exposuerit his: 

XIV, 1, 5 sq.: 

divitis aUernas et pauperis accipe sortes: 
praemia convivae dent sua quisque suo. 

Et haec quidem dona quae initium capiunt inde ab epi- 
grammate 3 divitis pauperisque per totum librum generatim 
digesta esse a poeta verisimile est, praesertim cum inde ab 
epigr. 170 usque ad extremum 223 tria genera satis clare 
segregata (artificiorum 170 — 182, librorum 183—196, quae 
ad domum pertinent 197—223) tradi pateat. lam quaeritur 
num adhuc fieri possit, ut bina dona quae sibi respondeant per 
totum librum digesta primo obtutu inveniantur. Quod negare 
debemus. Etenim cum numeri et universi libri apophoretorum 
(3 — 223) et, ut pauca exempla afiferam e multis, ex classibus 
tribus quas laudavi duae (170—182; 197—223) impares sint, 
sumendum est aut poetam, quod in primo epigrammate polli- 
citus erat, per totum librum non plane praestitisse, aut in 

codicibus hic illic apophoreta quaedam excidisse. lam utrum 
rectius sumas dubium non est; et qui nuper Martialem eisdem 
fere temporibus ediderunt multa secum communicantes Fried- 
laenderus (1. 1. vol. II p. 295 — 300) et Gilbertus ') compertum 
habent librum multis lacunis depravatum esse. Atque apparet, 
praesertim cum binis epigrammatibus bini versus responderent, 
neglegentia librariorum facile fieri potuisse ut quaedam ex- 
ciderent. Quod saepissime videtur factum esse in parte ea 
quae spectat inde a 3 usgue ad 169, cum donorum genera, 
quantum adhuc perspicere licet, quamqam non plane defuerunt 
non aeque tamen ac reliqua (170 — 223) certa et distincta 
fuisse verisimile sit; quo factum est ut librarii legem ordinis 
admodum difficilem non intelligentes, temere transscribentes et 
donorum non raro vulgarium serie haud scio an defatigati, 
minus diligenter curarent ut divitis dono pauperis ubique re- 
sponderet. Quamquam meum non est in hac libri parte 
digerenda num Friedlaenderus et Gilbertus, inter quos semper 
fere, ut leviora omittam, de lacunis statuendis vel epi- 
grammatibus transponendis convenit, omnia recte statuerint 
examinare, unum tamen monuerim quod viri hi humanissimi, 
persuasum habentes per totum librum ordinem fuisse eum ut 
praecederet utique divitis donum (D), sequeretur pauperis 
(P)^), ubicunque hunc ordinem DP DP DP . . . . desidera- 
bant, vitium extare sumentes si transpositiones nil iuvare vide- 
bantur lacunas statuendas esse iudicabant. Vereor enim ne 
viri docti adeo constantes super modum transierint. Etenim 
si in libris legitur hic ordo D P P D vel P D D P et primo 
obtutu talis esse, et sententiarum quae insunt et lemmatum 
quae inscripta sunt ratione habita, ad epigrammata optime 
quadrare videtur, lubricum esse crediderim inversam hanc 
rationem a poetae consilio abiudicare et lacunae signo posito 
quae re contineri videntur ea ob formam, ut certam, per vim 
distinere itaque ordinem statuere hunc: DP (D) P (DP). 



i) M. Valerii Martialis epigrammaton libri. Lips. 1886, p. XXXI sq. 
2) Notis utor eisdem ac Friedlaenderus. 

Et dona quidem, quae responsioni inserviunt, quamquam pluri- 
fariam eiusmodi sunt ut vel genere vel materia ipsa aliqua 
ex parte cohaereant (praeter tres illas classes 170—223 cf. 
12 et 13, 43 et 44 al.), respiciendum est ea quoque legi quae 
nulla ratione cohaereant nisi ea, quod alterum donum altero 
per se ipsum videtur pretiosius esse. Videtur — dico, neque 
enim, si res genere vel materia prorsus diversae opponuntur, 
facile est utrum vilius sit utrum pretiosius certe diiudicatu. 
Et quamquam angustias, quae tali modo parari videntur, facile 
eflfugeris si lacunas unius vel plurium epigrammaton posueris, ad 
eam tamen rationem criticam, quae ultima semper est, ne 
saepius refugiatur cavendum esse puto, praesertim si id quoque 
respicitur, Martialem non raro res vel personas illius temporis 
sive publicas sive privatas iocare, quarum cognitionem plenam 
iam non habemus; quo fieri potest ut, quae ille consilio 
haud scio an certo respondentia fecit epigrammata, nos ad quid 
spectaverint non intelligamus. 

Haec de universi libri condicionibus placuit praemittere 
ut minore suspicione, quae quidem spectet ad ordinem apo- 
phoretorum, de ea parte libri in qua legitur epigr. 193 dis- 
seratur. 

Epigrammata quae pertinent ad libros 183 — 196 ita 
inscripta sunt: 

(p) (») 

183. Homeri Batrachomyo- 184. Uomerus in pugillaribus 

machia. membranis, 

185. Vergili Culex. 186. Vergilius in membranis. 

187. Msvdvdqov @atg. 188. Cicero in membranis. 

189. Monobiblos Properti. 190. TitusLiviusinmembranis. 

191. Sallustius. 192. Ovidi Metamorphoses in 

membranis. 

(B) (P) 

193. Tibullus. 194. Lucanus. 

195. Catullus. 196. Calvi de aquae frididae 

U8U. 



78 

lam inscripsi notas eas quas rectas esse censeo ac demon- 
strabo. Quattuordecim apophoreta sunt, i. e. paria septem 
divitis ac pauperis dona quae sibi ita ut iuxta posui respon- 
dere videntur; ex numero igitur primo obtutu nihil vitii redun- 
dat, et si quis his responsionibus non contentus lacunas odo- 
ratur, non sufficit unum excidisse apophoreton credere, sed 
duo vel quattuor vel sex desiderentur oportet, quod per se 
veri dissimillimum est. Sed in auxilio numeri paris non plus 
aequo haeserim, cum gravius sit primum examinare num lem- 
mata, quae inscripta sunt his apophoretis, et ipsae res quae 
insunt eam quam signiflcavi responsionem probent. 

Ac Birtius quidem vir doctissimus, qui in ea parte libri 
sui quam inscripsit ,,Das Pergamejit^'' in apophoretis quoque 
versabatur, libros hos, cum de lacunis non cogitans id tamen 
studeret ut ordinem D P D P ab initio ad finem persequeretur, 

ita segregavit (1. 1. p. 80): 

(D) (P) 

183. Homeri Batrachomyo- 184. Homerus in pugillaribus 

machia. membranis, 

185. Vergili Culex. 186. Vergilius in membranis. 

187. Msvdvdqov 0a'ig, 188. Cicero in membranis. 

189. Monobiblos Properti. 190. Titus Livius in membranis. 

191. Sallustius. 192. Ovidi Metamorphoses in 

membranis. 
193. Tibullus. 194. Lucanus. 

195. Catullus. 196. Calvi de aquas frigidae 

usu. 
De apophoretorum 193—196 pretiis vir doctus recte sensit; 
non ita de eis quae antecedunt. Namque in errorem incidit 
eo, quod rationes quae intercedunt inter papyrum (nn. 183, 
185, 187, 189, 191) et membranam (nn. 184, 186, 188, 190, 
192), utra pretiosior esset, invertit. Ex eis autem quae Mar- 
quardtius et Mavius viri doctissimi contulerunt (1. 1. p. 822) patet ^) 

^) Plerique, Friedlaenderus quoque, adstipulantur (cf. haias edit. p. 299 
et Litter. Oentralbl. 1882, p. 1114). 

membranam tum fuisse pretiosiorem, viliorem papyrum. Hunc 
errorem evitans Friedlaenderus, cum ordinem D P D P utique 

servandum esse censeret neque sibi persuadere posset seriem 
esse plenam, in alium tamen recidit; rationem autem inter 
divitis et pauperis dona iudicavit, aliqua ex parte recte, quam- 
quam transponcre non debuit, intercedere hanc (1. 1. p. 300):') 

(») (p) 

184. Homerus in pugillarihus 183. Homeri Batrachomyoma' 

membranis. chia. 

186. Vergilius in membranis, 185. Vergili Culex, 

187. MsvdvdQov Gatg. 

188. Cicero in membranis, 



189. Monobiblos Properti. 



190. TitusLiviusinmembranis. 191. Sallustius, 

192. Ovidii Metamorphoses in 193. Tibullus. 

membranis, 

194. Lucanus, 195. Catullus, 



196. Calvi de aquae frigidae 

usu. 

Critici utriusque conspectum exscripsi quo facilius quae 
inter paria distichorum intercedant rationes examinantes intuea- 
mur. In utroque autem recta falsaque mixta videntur esse; 
quae equidem diiudicare eo qui traditur ordine servato conabor. 

Initium capit cyclus a singulis distichis quae ad Homerum 
spectant — nam Batrachomyomachiam Homeri esse tum crede- 
bant — sequuntur, quae ad Vergilium singula, ita quidem ut 
minori operi et viliori maius pretiosiusque opponatur (nn. 
183—186): 

(P) (») 

183. Homeri Batrachomyo- 184. Homerus in pugillaribus 

machia, membranis, 

185. Vergili Culex, 186. Vergilius in memhranis. 



1) Aliter Gilbertus (1. 1. p. XXXII), qui plura suspicatur excidisse. 

De his vix quisquam, nisi illa opinione ductus, aliter sen- 
serit, atque luce est clarius Birtium erravisse Batracho- 
myomachiam et Culicem opuscula minutissima diviti, ut in 
papyro scripta, tribuentem, Homeri Iliadem et Odysseam, 
Vergilii Aeneidem opera heroica pauperi. Sed de distichis sex 
quae sequuntur (187 — 192) iam dubitaveris; et suspicabantur 
ita ut significavi critici aliquot excidisse, videlicet cum cogitari 
non posset Martialem, qui bene initium cepisset id, ut binorum 
poetarum (praesertim finitimorum Homeri et Vergilii epicorum) 
opera bina compararet, tum scriptores ingenio et genere scri- 
bendi diversissimos Menandrum Ciceronera, Propertium Livium, 
Sallustium Ovidium tali ordine inter se comparasse. Sed iam 
dixi, cum in reliquis huius libri partibus talia, nisi quis ad 
ultimam illam rationem lubricam lacunas statuendi semper 
recurrit, non raro obveniant, in iis non recte haesitari. Sane 
concedendum est primo obtutu inopinatum illuc accidere, quod 
si codicum ordinem servamus Menandro Cicero, Livius Pro- 
pertio, Ovidio Sallustius opponuntur, et facile est ad intelli- 
gendum quae rationes moverint Friedlaenderum, ut scriptores 
genere scribendi similes a Martiale oppositos esse sentiret 
Livium Sallustio rerum scriptores, TibuUo Ovidium poetas. 
Et concedo fieri potuisse, ut librarius cum saepius in lemma- 
tibus legeret adiecta haec ^^ membranis''' oculis deceptus 
unum vel plura omitteret; sed miserrimus hic iam fuit libra- 
rius, qui epigrammata 183 — 196 orbem suum efficere non 
ignorans et pauperis dono divitis semper respondere, ex quat- 
tuordecim quattuor silentio praeteriret!*) Neque tamen ea, 
quam proposuit Friedlaenderus, ratione omni ex parte eiusdem 
generis scriptores evadunt, cum Metamorphosibus Ovidii car- 



1) Neque vero obliviscendum est, his quattuordecim apophoretis Mar- 
tialis ingeniosissimi et facetissimi scriptoris de clarissimis, qui ante ipsum 
fuerunt, et Graecis et Romanis scriptoribus iudicia, tam breviter quam 
acute dicta, contineri. Quae quidem monachum cum describeret, quam- 
quam in reliquis libri partibus, sed non aequo modo gravibus, non satis 
attentum se praebuit, adeo non respexisse ut viri docti opinabantur 
negaverim. 

mini epico (non elegiis) TibuUi elegiarum libri duo primi 
(cf. s. p. 65 sqq.) opponantur, neque vero hic ordo, per se ne 
verisimilis quidem, potest restitui nisi sumitur supra et infra 
plura excidisse; etenim ut Menandri Thaidi et monobiblo Pro- 
pertii dona desunt quae opponantur pretiosiora, ita Ciceroni 
donum vilius quod respondeat requiritur (de Catullo et Calvo 
cf. i. p. 83 sq.). Dubitationes igitur quae extare videbantur 
non toUuntur, immo novae parantur. At si hoc ipsum con- 
ceditur omnino potuisse fieri, quod crediderim, aeque ac in 
aliis libri partibus res genere diversae ut non solum poetae 
poetis, historici historicis opponerentur, sed etiam poetae 
historicis et vice versa historici poetis, iam consentaneum est 
fabulam Menandri per se pretiosissimam minoris tamen fuisse 
Cicerone, sive credimus ad universum Ciceronem Martialem 
spectavisse sive ad complura volumina, quem qui habet 
.^longam viam carpturus esset^^^ item Propertii monobibPam, 
sive librum primum quod plerique credunt sive totum Pro- 
pertium — quod h. 1. non diiudico — non ita amplum quam- 
quam lepidissimum opere Livii, Sallustium, praesertim si non 
totus sed historiarum libri quinque significantur, minoris Ovidii 
Metamorphosibus celeberrimis quindecim libros continentibus. 
Haec igitur dona inde a 187 ad 192 per.se omnia pretiosa 
sunt, quae tamen Martialis, opinor, ita digessit ut diviti ea 
quae ambitu quoque maiora sunt, pauperi quae minora tri- 
bueret. Et quamquam negari non potest quattuor prima 
183 — 186, cum utrumque pretium (et quod spectat ad ambitum 
quodque ad qualitatem) bene concidat, aptiora nobis iudicibus 
videri quae opponantur quam haec 187 — 192, tamen in his 
quae alteram tantummodo rationem sequantur non gravius 
haeserim. Id autem certum est Birtii rationes, si tenemus 
membranam pluris fuisse papyro, reiciendas esse; neque enim 
quidquam iam restat tum quod probet Menandri Thaidem 
Cicerone, Propertii monobiblum Livio, Ovidio Sallustium pluris 
habuisse Martialem et diviti tribuisse. Et accedit quod extrin- 
secus probari videtur ordinem, qui legitur in codicibus, prorsus 
integrum esse. Legimus enim in titulis, de quibus, cum ipse 

6 

inscripserit Martialis (cf. XIV, 2, v. 1, 2), dubitare nefas, nume- 
rorum parium 184 186 188 190 192 ,,m membranis''; impares 
autem qui respondent 183 185 187 189 191 scriptoris tantum 
vel nomen vel opus vel utrumque exhibent. Quod casui non 
tribuerim; sed credo poetam, cum in fronte cycli Homeri car- 
mina heroica duo et Vergilii Aeneidem per se utique Batra- 
chomyomachia et Culice pretiosiora materia membranae papyri 
meliore re vera esse firmaret, in reliquis, quamquam genera 
scriptorum variabat, tenentem materiae discrimina quae dona 
pretiosiora haberet satis clare significasse. Teneamus igitur 
apophoretorum 183 — 192 ordinem integrum servatum esse 
eum ut pauperis donum vilius (P) praecederet, pretiosius 
divitis (D) sequeretur: impares numeri pauperi tribuendi 
sunt, diviti pares, quibus materiae melioris nota in lemmate 
adicitur. 

Restant nn. 193-196. 

Haec apophoreta quattuor quodammodo ab eis quae ante- 
cedunt decem seiungi videntur. Etenim his omnino deest ad- 
ditamentum illud, quo decem donorum quae antecedunt meliora 
tamquam communi vinclo comprehenduntur, „m membranis'-' ; 
quod quispiam coniciat neglegentiae librariorum tribuendum 
esse. Hoc videtur sensisse Gilbertus suspicatus (1. 1. p. 
XXXIV) lemma n. 194 fuisse hoc ^^Lucanus in membranis'^, 
opinatus videlicet hoc donum esse pretiosius quod respondeat 
vili 195: ,^Catullus'\ n. 193 autem ..libullus^'' vile cui oppo- 
natur melius 192 ^^Ovidii Metamorphoses in m^mbranis^^. Dis- 
tichon autem 192 non cum sequentibus cohaerere sed ad 191 
referendum esse exposuimus, neque habemus quod vinclum 
illud commune nn. 183 — 192 epigrammate 192 abrepto ex 
parte deleamus. Quae coniectura minus probabilis est, quod 
ipsa ad novas coniecturas ut refugiamus cogit : etenim ne quid 
in fine deesset Friedlaenderus et Gilbertus facere non potue- 
runt, quin ante n. 196 unum excidisse sumerent. Quare utilius 
videtur quaerere, num quae rationes, si ordinem qui traditur 
integrum habemus, intercedant et quales inter TibuUum et 
Lucanum, CatuUum et Calvum. lam cum nota materiae re- 

quiratur, verisimile esse existimo Martialem hos quattuor scrip- 
tores ipsorum pretio metiri voluisse itaque qui minoris in- 
genii fuerunt pauperi, qui spectati fuerunt eos diviti tribuisse. 
Quae quidem ratio qualis fuerit, si non ex ipso titulo qui poetam 
nominat ,tamen ex sententiis quae insunt in hexametro et 
pentametro cum probabilitate videtur apparere. Etenim quara- 
quam facile adducimur ut aequabilitatis formae rationem i. e. 
ordinem PD PD, quippe qui inde a 183 usque ad 192 con- 
stanter servetur, ad reliqua quoque dona 193—196 referamus, 
tamen si respicimus quid nascatur: 

(p) (») 

193. Tibullus, 194. Lucanus. 

195. Catullus. 196. Calvi de aquae frigidae 

usu, 
dubitemus oportet. Quis enim crediderit Lucanum poetam 
mediocrem a Martiale pluris habitum esse Tibullo lepidissimo, 
Calvi carmen quoddam (didacticum videtur) pluris CatuUi 
libro verae poeseos plenissimo ? In his quidem optime, opinor 
cognoscitur, quo ratio lacunas statuendi, quae cum 192 ad 193 
-- non recte — rettulisset cogebatur 195 ab 196 seiungere, deducat. 
Ac primum quidem, ut ex fine initium capiam, nil fuit magis 
consentaneum quam ut CatuUo (195) Calvus (196) opponeretur ; qui 
scriptores, cum eisdem fere temporibus fuerint in eodem genere 
scribendi versati sint ab Horatio Propertio Ovidio aliis sae- 
pius alter cum altero laudati, tam finitimi fuisse videntur ut 
segregari fere non possent^). Cur igitur qui natura cohaerent 
per vim segregemus, praesertim cum extrinsecus nil obstet? 
Opponuntur quattuor poetae, quare quodammodo facilius 
est quae rationes inter singulos intercedant h. 1. discernere 
quam supra inter poetas et historicos. lam quidem Lucanum 
minus aptum esse qui CatuUo opponatur quam Calvum in 
promptu est, nec statuissent in contrariam partem viri docti, 
nisi opinione ordinis turbati et lacunosi ducti essent. Quod 
si certum est CatuUum et Calvum omnino bene inter se com- 



i) cf. quae coUegit Teuffelius, R L G.* p. 414, § 213, 7. 

6* 

parari ita ut alter diviti alter pauperi tribuatur, uter locum 
teneat superiorem si respicimus veterum iudicia, tum totum 
Catullum libello cuidam Calvi opponi similiter ac supra — 
quamquam eorundem qui credebantur poetarum — libros 
(183 — 186), denique ipsorum epigrammatum sententias, non 
dubium est: ^.Catullus'' (195) donum divitis est, Calvi ,,de 
aquae frigidae usu^*^ (196) pauperis. — 

Omnibus distichis inde ab 183 ad 192 et duobus extremis 
195 196 perlustratis relinquuntur duo: ^.Tihullus'' (193) et 
^^Lucanus^' (194). 

Ac TibuUum quidem ab Ovidio h. 1. segregandum esse 
aeque ac CatuUum a Lucano patefecimus; nunc quaeritur quae 
ratio inter TibuUum et Lucanum intercedat. Atque iudicibus 
nobis Tibullum poetam esse illo praestantiorem iam diximus; 
nec si quis dicat tempora et iudicia hominum mutari habemus 
quod veterum eos, qui veram poesin a verborum tumore scite 
segregabant, aliter sensisse credamus. Quorum extat testis 
gravissimus Quintilianus, qui, ut scriptorum iudex candidissi- 
mus, cum Tibullum inter elegiacos Romanos locum primum 
tenere dicat ita: ^^elegia quoque Graecos provocamus^ cuius mihi 
tersus atque elegans maaime videtur auctor Tibullus^'' (instit. 
orat X, 1, 93), de Lucano ita sentit (ibid. 90): ^yLucanus ar- 
dens et concitatus et sententiis clarissimus et, ut dicam quod 
sentio^ magis oratoribus quam poetis imitandus^^*' laudans igitur 
ex parte, id autem, quod gravissimum est, vituperans quod 
poeta non fuerit. Sed adnotat ad hoc epigramma Fried- 
laenderus vir humanissimus : ,,Die uns erhakenen Ausspruche 
Quintilians und anderer ^) , dafs Lucan nicht zu den Dichtem 
zu rechnen sei^ sind sdmtlich spdter^^ ; quod tamen non 
idoneum est quod probet, epigramma quod inscribitur „iw- 
canus"" nota D signandum esse. lam videamus quae insint 
sententiae: 

sufit quidam, qui me dicant non esse poetam: 
sed qui me vendit bibliopola putat. 



1) cf. Teuffel. R L G* p. 685, § 303, 5. 

Quae mihi quidem non sine quadam ironia videntur dici : 
bibliopola qui vendit libros meos, ita Martialis Lucanum facit 
loquentem, putat poetam me esse, quamquam alii negant i. e. 
bibliopolae non ex ingenio poetarum qui scripserunt quanti 
sint aestimant, sed ex venditione quae ipsis usui est, nec curam 
habent eorum qui, et recte quidem ut peritiores, negant quen- 
dam poetam esse. Pervulgates autem atque vendibiles Lucani 
libros tum fuisse ex eo facile intelligitur quod a Martialis 
aetate non longius aberant et, cum in discipulorum usum re- 
ciperentur quibus res quae in Pharsalia narrantur melius con- 
veniebant quam TibuUi carmina amatoria, vigebant, cum ele- 
giaci libri duo qui epigr. 193 significantur iterum non iam 
editi essent ideoque rari et pretiosissimi facti (cf. s. p. 67 ^)). 
Vulgo igitur patet Lucani libros, cum magis pervulgati essent, 
pluris aestimatos esse TibuUi duobus, quorum pauci tum viden- 
tur notitiam habuisse. Sed qui habebant Martialis Quintili- 
anus^) alii digniorem ipsi iudicabant, quam ut Lucanum, 
quamquam bibliopolae vendibiliorem habebant, poetam illi 
praeferrent. Sententiae igitur probant, Tibullum nota D, 
Lucanum P notandum esse. Nihil autem oflfendit quod Ti- 
buUus elegiarum scriptor et Lucanus qui res versibus descrip- 
sit iuxta ponuntur, si rationes respicimus quae intercedunt 
inter paria distichorum nn. 187 — 192, neque vero quod, si 
obitus utriusque rationem habemus, spatio nonaginta fere an- 
norum segregantur. Immo coniecerim Martialem aliud quoque 
consilium esse secutum; Lucanus enim, cum viginti sex annos 
natus diem supremum obiret, varia iam scripserat, ex quibus 
Pharsalia carmen epicum, ad quod Martialem spectavisse 
verisimile est, decem libros non ita tenues continens extat: 
contra TibuUus, qui quamquam ^^iuvenis"' mortuus est decem 
tamen fere annorum aetate illum superabat, perpauca sed 



1) Hoc quamquam acute iudicat Birtius vir humanissimus, de signi- 
ficatione tamen verborum yfiibliopola putat^* non recte sensisse eum Fried- 
laenderus ad h. 1. apte adnotat. 

^) Quintiliani iudiciuin, quamquam paucis annis posterius fuit, Mar- 
tialis hac sententia ductum esse non est quod coniciamus. 

amoena scripsit et posteris reliquit. Quo modo non inique 
mihi videtur intelligi praeter ceteros cur hos ipsos poetas 
Martialis opposuerit quaque ratione de eis iudicaverit. 

Persuasum igitur habeo apophoretorum quae quidem spec- 
tent ad libros 183—196 ordinem nec turbatum esse nec lacu- 
nis depravatum, integrumque ita ut inde a 183 ad 192 sit 
PD PD sqq., tum invertatur inde a 193 ad 196 DP DP. 

Quod si hoc malum esse iudicant ei, qui per totum librum ordinem 
DP DP constanter utique constituendum esse sibi persuase- 

runt, tamen codicibus, quod plurimum h. 1. iuvat, credi ma- 
luerim, ut libidinem lacunas hic illic statuendi, in quo quot 
capita tot sensus, eflfugiam, et, quod gravius est, sententiis, 
quae epigrammatibus continentur idem probantibus; namque 
ex pluribus malis — si omnino malum restat, quod nego — 
minimum oportet eligatur. Aliud quoque monuerim, quod, si 
hunc quem demonstravi ordinem sequimur, non fugit: symme- 
triam quandam huius classis quae ad libros spectat evadere. 
Incipit Martialis a poetarum binorum eorundem operibus 
(183 — 186), in fine ponit binorum poetarum quamquam 
non eorundem ea tamen qua diximus ratione finitimorum 
opera (193 — 196): in medio autem leguntur terna epigrammata 
quibus prosae orationis scriptores opponuntur poetis 
(187—192). Sed dixerit quis hoc nil valere et forti esse 
tribuendum; quod non crediderim. Et si recte creditur id 
consilium certum poetae fuisse, non modo quod in media parte 
varii scriptores miscentur explicatur, sed omnino multo certius, 
quod per se sat certum esse videtur, firmatur de fide ordinis 
non dubitandum esse. Qua quidem quaestione per se for- 
tasse non inutili universiore id quod volui mihi videor demon- 
strasse, suo loco positum ac diviti tribuendum esse epigramma 
193 quod inscribitur ^/Tibullus'', 

T h e s e s. 

1. Aesch. Ag. V. 7: 

ddtiQag, otav (pd-ivadiv^ avtoXdq ts t&v 

quem plerique damnabant, genuinum habeo. 

2. ibid. vv. 337-40 (Weckl.): 

ot fi€V ydg dfiffl (t(Ofia<Ti>v nsTrrcaxoTsg 
d,vdQ(Sv xacfiyvijtcov ts xal (pvtai>fii(av 
natdsg ysqovtoav oviciz' i^ sXsvd^iqov 
diqfjg dnoifico^ovai^ (piXtdtcov fioqov^ 
a viris doctis aliis aliter temptati in cod. M. recte leguntur. 

3. ibid. V. 1660 (Weckl.) probo lectionem cod. Veneti: 

daifiovog X^^fl PocQsi(f 6v(itvx(Jog nsnXtjyfiivoi, 

Non recte Dindorfius Weilius alii Florentinum xoAg exhi- 
bentem secuti sunt. 

4. Aesch. Sept. ante v. 178 lacunam esse Dindorfius recte 
intellexit. Quam existimo nec Weilium versu qiiodam ex 
codicibus recentioribus recepto (cf. praef. ed. a. 1884, p. V) 
sustulisse nec Wecklinum, qui vv. 182/3 huc transferendos 
esse coniecit. 

5. Soph. Ai. vv. 669/70: 

xai ydq td dsivd xal td xagtsQcitata 

tifiaXg vnsixsi sqq. 
in Laurentiano recte leguntur. Non apte Meklerus itoifjb^ 
coniecturam in textum Dindorfii recepit. 

6. Plut. conviv. 7 (Plut. moral. ed. Bernardakis, Lips. 1888, 
vol. L p. 371, 21) sic legendum esse censeo: 

. . ota xal nQog ^fidg slg Aiyvntov dnfi/yiX&ij nsQl Xi- 

Xcavog^ cog aQa 6iaXvaaito t^v nQog 26Xcova (piXiav xai 

^sviav^ oti tovg vofiovg 6 26Xcov s(pfj fistaxiv^tovg slvai,, 

Hercherus coniecturam Doehneri dfistaxivi^tovg^ Bernar- 

dakis editor recentissimus Wyttenbachii firi fistaxiviqtovg 

non recte probaverunt. 

7. Sall. hist. or. Cott. 9 quae in Vaticano (3864) leguntur: 

neque mo.v ingenio corporis honestius quam pro vestra 
salute Jinem vitae fecerim sqq. 
aptum sensum praebent. 

8. Hor. carm. III, 25 v. 9 : 

ex somnis stupet Euliias 
ex codicum lectione depravata exsomnis Vahlenus bene 
restituit. Plerique Bentleium secuti Edonis scripserunt. 

9. Tib. I, 2, V. 65 haec: 

ferreus ille fuit^ qui te cum posset habere sqq. 
ad maritum Deliae spectant. 

10. ibid. VY. 87/8 Leo probabiliter legendos esse proposuit ita: 

. at tu^ qui laetus rides mala nostra^ caveto 
mox tibi: non in nos saeviet usque deus, 
Vulgo uni quod codices interpolati exhibent recipiebant. 

11. Tib. I, 10 post V. 50, II, 3 p. vv. 34 et 58 lacunae quas 
plerique suspicabantur non extant. Tertio loco v. 59 
Hillerus pro nota^ quod male traditur, vana bene in tex- 
tum recepit. 

12. Cyclus Cerinthi et Sulpiciae (Tib. lib. IV, cc. 2—7) car- 
mine VII optime clauditur; quod falso viri docti a Tibullo 
abiudicabant. 



\ 



'!'■'. AU4» 14 i.~: 



IVuJm • 



